خەڵکی خۆپیشاندان دژی بوونی بەرەی نوسرە و هاوپەیمانانی دەکەن لە مەعەرەت نوعمان لە 11 حوزەیراندا. [لاپه‌ڕه‌ی فەیسبوکی مەعەرەت نوعمان]\nدانیشتوانی مەعەرەت نوعمان لە پارێزگای ئیدلیبی سوریا تەحریر شامیان دەرکردووە -- كه هاوپەیمانێتیەکی لایەنە توندڕەوەکانە و بەرەی نوسرەشی تێدایە -- دوای چەند رۆژێك لە خۆپیشاندان و رووبەڕووبوونەوە، چالاکوانانی ناوخۆ وتیان.\nچالاکوان هانی نوعمان، خەڵکی مەعەرەت نوعمان، وتی شارەکە ئاڵۆزبووە دوای ئەوەی ئەندامانی تەحریر شام وروژمیان هێناوە بۆی لە سەرەتای حوزەیراندا کاتێك دوای ئەندامانی فیرقەی 13 کەوتوون، کە لایەنێكی سەر بە سوپای سوریای ئازادە.\nنوعمان کە ناوی خوازراوی بەکارهێنا بۆ شاردنەوەی شوناسی، بە دیارونای وت زۆرێك لە چەکدارانی فیرقەی 13 خەڵکی مەعەرەت نوعمانن، کە بوونی بەرەی نوسرە و هاوپەیمانانی رەتدەکەنەوە.\nوتی تەحریر شام وروژمی هێنایە شارەکەوە "تا فیرقەی 13 لەناوبەرێت، کە چاودێریی کردوون تا رێگە لە پێشێلکاری و دەستگیرکردن بگرێت".\nخۆپیشاندانی خەڵك دژی بەرەی نوسرە لە مزگەوتی گەورەی مەعەرەت نوعمان دەستیپێکرد لە 11 حوزەیراندا. [لاپه‌ڕه‌ی فەیسبوکی مەعەرەت نوعمان]\nلە 8 حوزەیراندا، تەحریر شام بنکەکانی فیرقەی 13ی لە مەعەرەت نوعمان گرت، رۆژی دواتر رایگەیاند کۆنترۆڵی تەواوی شارەکەی کردووە.\nلە 9 حوزەیراندا پێکدادان لە شارەکە دەستیپێکرد، دوای ئەوەی ئەندامانی تەحریر شام وروژمیان بردە سەر بنکەکانی پۆلیسی هێزەکانی سوریای دیموکرات کە شارەکەیان بەڕێوەدەبرد.\nخۆپیشاندانه‌كان به توندوتیژیی وه‌ڵامدرانه‌وه\nدوای ئەو رووداوە، خۆپیشاندانی هه‌ڕه‌مه‌كی لە مزگەوتی گەورەی مەعەرەت نوعمانەوە دەستیپێکرد.\nدانیشتوانی گوند و شارۆچکەکانی ئەو دەوروبەرە، بەتایبەتی کەفروما، هاتنەناو خۆپیشاندەرانەوە و ئاڵای شۆڕشی سوریایان بەرزکردەوە و دروشمی "خەڵکی لە ئێوە بەهێزترە" و گوتاری دیکەیان دەوتەوە بۆ سەرکۆنەکردنی بەرەی نوسرە.\nنوعمان وتی: "ئەندامانی بەرەی نوسرە بە تەقەکردن وەڵامیان دایەوە، پێنج کەسیان کوشت و زیاتر لە 20یان بریندارکرد."\nوتیشی لەنێو ئەوانەی کوژران تەیسیر سەماحی بوو، سەرکردەی فیرقەی 13 کە وەك جێگری بەڕێوەبەری پۆلیسی شارەکە کاریدەکرد.\nبەگوێرە مەرجەکانی رێککەوتنی ئاگربەستی 11 حوزەیران، تەحریر شام قایلبوو بە وەستاندنی شەڕ لەگەڵ فیرقەی 13، گوایە دەبێت گروپەکە بکشێتەوە.\nنوعمان وتی: "رێککەوتننامەکە داوای جێهێشتنی تەواوەتیی شارەکەی دەکرد لەلایەن تەحریر شامەوە و كێشانه‌وه‌ی ئەندامانی لە خاڵەكانی پشکنینی دەوروبەر و جێهێشتنی فیرقەی 13."\nوتیشی: "بەڵام هێشتا ململانێ زۆرە لە شارەکە و هەندێك گوندەکانی دەوروبەریدا دوای پێکدادانەکان."\nهه‌روه‌ها وتی: "دۆخەکە زۆر توندە و دەکرێت هەرکاتێك بێت بتەقێتەوە."\nئەو دوو لایەنە چەندین جار پێکیانداداوە، بەتایبەتی لە 2016، دوای هەوڵەکان بۆ سەپاندنی شێوازێکی توندی شەریعە کە سزای تێدابوو بۆ پێشێلکاری وەك جێبەجێنەکردنی رێسای توندی پۆشاکی ئیسلامی و جگەرەکێشان.\nچالاکیی سیاسییش قەدەغەکراوە.\nدانیشتوانی ئه‌م شاره‌ی پارێزگای ئیدلیب یەکڕیزن لە رەتکردنەوەی ملکەچکردن بۆ فەرمانڕەوایی هاوپەیمانێتیە توندڕەوەکە، کە یەکشەممە دەستیكرد بە هێرش.


دایکی کەسایەتییەکی سیاسی کورد کۆچی دواییکرد - پرس میدیا\nHome سڵایدشۆو کوردستان گرنگ هەواڵ دایکی کەسایەتییەکی سیاسی کورد کۆچی دواییکرد\nدایکی کەسایەتییەکی سیاسی کورد کۆچی دواییکرد\nپرس میدیا 10/09/2020 04:46:00 pm سڵایدشۆو, کوردستان, گرنگ, هەواڵ,\nدایکی کەسایەتی سیاسی کورد سەرۆکی هاوپەیمانیی نیشتمانی بەهۆی تێکچوونی باری تەندروستییەوە کۆچی دواییکرد.\nئەمڕۆ هەینی ٩ی تشرینی یەکەمی ٢٠٢٠ نوسینگەی راگەیاندنی سەرۆکی هاوپەیمانیی نیشتمانی لە راگەیەنراوێکدا ئاماژەی بەوەکرد، "سەلمە عەلی دایکی ئارام قادر سەرۆکی هاوپەیمانیی نیشتمانی پاش ململانێ لەگەڵ نەخۆشیدا، ئەمڕۆ هەیەنی بەهۆی تێکچوونی باری تەندروستییەوە کۆچی دواییکرد".\nئەنجوومەنی سیاسی هاوپەیمانییش لە راگەیەنراوێکدا ئەوەی خستەڕوو، کە پاش رازیبوونمان بە قەدەری خودا ئەمڕۆ دایکی سەرۆکی هاوپەیمانی کۆچی دوایی کردووە و بەهۆی نالەباری دۆخی ئێستای تەندروستی هەرێمی کوردستان و بوونی کۆرۆنا، پرسەی بۆ دانانرێت.\nBy پرس میدیا at 10/09/2020 04:46:00 pm


كانونی یه‌كه‌م | 2011 | مەسعوود مەناف|Masoud Manaf\nArchive for كانونی یه‌كه‌م, 2011\nڕێکخراوی لێبوردنی نێونه‌ته‌وه‌یی: تورکیا به‌په‌له لێکۆڵینه‌وه له کوشتاری هاوڵاتیانی سڤیل بکات\n30 كانونی یه‌كه‌م 2011 Rojpress\tلێدوانێک بنووسە\nNNS ROJ: ڕێکخراوی لێبوردنی نێونه‌ته‌وه‌یی به بڵاوکردنه‌وه‌ی به‌یاننامه‌یه‌ک، داوای له ده‌وڵه‌تی تورکیا کردووه که سه‌باره‌ت به کوشتاری هاوڵاتیانی سڤیل لێکۆڵینه‌وه بکات.\n“نیکۆڵا دوکڤۆرس”، به‌رپرسی به‌شی ئه‌ورووپا و ناوه‌ڕاستی ئاسیای ڕێکخراوی لێبوردنی نێونه‌ته‌وه‌یی،له‌مباره‌وه ده‌ڵێت:تورکیا ده‌بێ به‌په‌له، لێکۆڵینه‌وه سه‌باره‌ت به‌م هێرشه بکاته که 35 هاوڵاتی سڤیلی کرده قوربانی له کاتێک دا که هیچ ئامانجێکی تری سه‌ربازی له هه‌رێمه‌که نه‌پێکراوه.\nناوبراو ده‌ڵێ که “ده‌وڵه‌تی تورکیا، به‌په‌له و له پڕۆسه‌یه‌کی ڕوون و سه‌ربه‌خۆ دا، لێکۆڵینه‌وه له سه‌ر چۆنیه‌تی ئه‌نجامی ئه‌و هێرشه بکات که هاوڵاتیانی سڤیل و به تایبه‌ت مناڵانیشی تێدا بوونه‌ته قوربانی.\nڕێکخراوه‌که له لایه‌ک، پشترڕاستکردنه‌وه‌ی هێرشه‌که له لایه‌ن به‌رپرسانی ده‌وڵه‌تی تورکیاوه به ئه‌رێنی ده‌زانێ به‌ڵام جه‌خت له سه‌ر ئه‌وه‌ش ده‌کاته‌وه که هه‌ڵه‌ی له‌م چه‌شنه له ئامانجی سڤیل و سه‌ربازی قه‌بووڵ ناکرێ.\nبه گوێره‌ی ڕێکخراوه‌که شه‌وی 28ی دێسه‌مبه‌ری 2011، فڕۆکه شه‌ڕکه‌ره‌کانی ئه‌رته‌شی تورکیا، له ئاواییه‌کی نیزێک ئولوده‌ڕه‌ی شڕناخ، گرووپێک له هاوڵاتیانی سڤیلی بۆمباران کردووه و له ئاکام دا 35 که‌س که 18 که‌سیان مێرمندالن و له ناویان دا مناڵێکی 12 ساڵانیشی تێدایه کوژراون. سه‌رچاوه‌که هه‌روه‌ها باس له‌وه‌ش ده‌کات که 29 که‌س له کوژراوه‌کان، ئه‌ندامانی یه‌ک بنه‌ماڵه‌ن.\nڕێکخراوی لێبوردنی نێونه‌ته‌وه‌یی، هه‌ر وه‌ها له ده‌وڵه‌تی تورکیاش ده‌خوازێ که بنه‌ماڵه‌ی قوربانیان قه‌ره‌بوو بکاته‌وه و ڕێووشوێنێک بگرێته به‌ر که هێرشی له‌م چه‌شنه دووپات نه‌بنه‌وه.\nده‌رکرانی 100 کرێکاری دێگولانی\nNNS ROJ: سه‌ت کرێکاری به‌نداوی راموڵ له ناوچه‌ی دێگولان، به‌م بیانووه که کۆمپانی خاوه‌نکاریان پاره‌ی نیه که له جێگه‌ی مووچه بیانداتێ، له‌سه‌ر کار ده‌رکران.\nبه گوێره‌ی هه‌واڵێکی کۆمیته‌ی هاوئاهه‌نگی دامه‌زراوه کرێکاریه‌کان، له ڕۆژانی ڕابردوو دا 100 کرێکاری به‌نداوی راموڵی ناوچه‌ی دێگولان، له لایه‌ن کۆمپانی خاوه‌نکار له به‌نداوه‌که‌وه ده‌رکراون. “کۆمپانی نمایان غه‌رب” که وه‌ک په‌یمانکاری سه‌ره‌کی به‌نداوی “رامول” له ناوچه‌ی دێگولانی سه‌ر به پارێزگای کوردستان دێته ئه‌ژمار، به‌م بیانووه که سه‌رچاوه ماڵیه‌کانی له که‌میان داوه و چیتر له توانای دا نیه مووچه‌ی کرێکاره‌کان بدات، 100 کرێکاری ئه‌م به‌نداوه‌ی ده‌رکردووه.\nکرێکارانی ناڕازی که زۆربه‌یان ساڵه‌هایه بۆ ئه‌م کۆمپانیه کار ده‌که‌ن، ڕۆژی سێی به‌فرانبار له به‌ر ده‌رگای ئیداره‌ی ئاوی پارێزگای کوردستان کۆبوونه‌ته‌وه و داوای گه‌ڕانه‌وه بۆ سه‌ر کاره‌کانیان و وه‌رگرتنی مووچه دواکه‌وتووه‌کانیان کردوه، به‌ڵام هه‌وڵی ئه‌و کرێکارانه تاکو ئێستا ئاکامێکی لێنه‌که‌وتۆته‌وه.\nئه‌ردۆغان، سه‌ددامێکی تر!\nسه‌ددام له‌سێداره‌درا به‌ڵام بکووژانی سه‌ددام ئاسا، له پێستی ئه‌ردۆغان و ئه‌سه‌د دا، درێژه ده‌ده‌ن به کۆمه‌ڵکوژکردنی کورد\nده‌میرتاش: ناوی ئه‌و خاکه “کــــــوردستان”ه و ناوی ئه‌و خه‌ڵکه‌ش “گه‌لی کــــورد”ه. ئه‌و ڕاستیه ناگۆڕێ\nسه‌لاحه‌دین ده‌میرتاش، هاوسه‌رۆکی پارتی ئاشتی و دێمۆکراسی له ڕێووڕه‌سمی به‌خاکسپاردنی کوژراوانی شڕناخ دا: ئه‌گه‌ر په‌نجا هه‌زار جاریش ئه‌و وڵاته بۆمباران بکه‌ن، ئه‌گه‌ر په‌نجا هه‌زار جاریش ئه‌و گه‌نجانه بکووژن، ناوی ئه‌و خاکه “کــــــوردستان”ه و ناوی ئه‌و خه‌ڵکه‌ش “گه‌لی کــــورد”ه. ئه‌و ڕاستیه ناگۆڕێ. با ئه‌و ڕۆژنامه‌وان و مێدیاکارانه‌ش، که له ئۆفیسی ئه‌ردۆغانه‌وه تاک به تاک، ته‌له‌فۆنیان بۆکراوه و هه‌ڕه‌شه‌یان لێکراوه که باس له‌و کاره‌ساته نه‌که‌ن بزانن که ئه‌و ده‌فته‌ره لێره نابه‌سترێ [ئه‌و مه‌سه‌له ئاوا کۆتایی نایه‌ت]… له نه‌ته‌وه‌یه‌کگرتووه‌کانه‌وه بگره تا دادگایی نێونه‌ته‌وه‌یی سزاکانه‌وه بگره، هه‌موان به‌سه‌ر ده‌که‌ینه‌وه.. تا ئێوه به تاوانی دژ به مرۆڤایه‌تی تاوانبار نه‌که‌ین، به هه‌موو هێز و توانامان خه‌بات ده‌که‌ین، مه‌یدان به مه‌یدان، گۆڕه‌پان به گۆڕه‌پان، له‌قاوتان ده‌ده‌ین… [مێدیاکان]شه‌رمیش ناکه‌ن، ئێمه به ورووژێنه‌ر له‌قه‌ڵه‌م ده‌ده‌ن\nده‌شمانکوژن و جه‌سته‌شمان پارچه پارچه ده‌که‌ن!\nئایلا ئاکات ئاتا/ پارله‌مانتارای به‌ده‌په: لێــــره ده‌وڵه‌ت نیه! لێره یاسایه‌کی تر هه‌یه، یاساکه‌یه که ده‌ڵێ ئه‌گه‌ر قاچاخچێتی بکه‌ی، سزاکه‌ت مه‌رگه… یاسایه‌ک که مه‌رگه‌که‌ش که‌م ده‌بینێ و [جه‌سته‌که‌ت] پارچه پارچه ده‌کات و ئاگری تێبه‌رده‌دا… ڕاسته که ده‌وڵه‌تمان نیه، به‌ڵام گه‌لی کورد له هه‌ر شوێنێک که هه‌یه هه‌ڵده‌ستێته سه‌رپێی و ئه‌و کۆمه‌ڵکوژیه پڕۆتیستۆ ده‌کات\nکۆمه‌ڵکوژی کوردان له باکوور\nبێده‌نگی له به‌رانبه‌ر هه‌ر کۆمه‌ڵکووژیه‌ک، ڕێگه بۆ ئه‌نجامی کۆمه‌ڵکووژیه‌کی تر خۆش ده‌کات.\nئه‌ردۆغان دیسان به مێدیا وه‌ڕی!\nڕۆژنامه‌ی ته‌ڕه‌ف له مانشێته‌که‌ی دا نووسیویه‌تی: ده‌وڵه‌ت خه‌ڵکه‌که‌ی بۆمباران کرد\nئه‌ردۆغان خه‌ریکه له داخان ده‌ته‌قێ و به توندی هێرشی کردۆته سه‌ر ئه‌و ڕۆژنامه.\nڕۆژنامه‌کانی تریش له‌وپه‌ڕی بێ ئه‌خلاقی دا، وه‌ک هه‌میشه، هه‌وڵی په‌رده‌پۆش ده‌ده‌ن و به نووسینی مانشێتی چه‌واشه‌کارانه هه‌وڵ ده‌ده‌ن کێشه‌که ته‌نیا وه‌ک “هه‌ڵه”یه‌ک پێناسه‌بکه‌ن.\nجان دوندار، ڕۆژنامه‌وانی تورک، له پڕۆگرامێکدا خۆی به توندی ڕه‌خنه له مێدیایی تورکیا ده‌گرێ و ده‌ڵێ سه‌ڕه‌ڕای تێپه‌ڕ بوونی 12 کاتژمێر، هیچ کاردانه‌وه‌یه‌کی ئه‌وتۆیان سه‌باره‌ت به کاره‌ساته‌که نه‌بووه. [دوێنێ] ناوبراو ده‌ڵێ ڕه‌وشی ئاوا [بێده‌نگی مێدیا] ته‌نیا له سه‌رده‌می کوده‌تای سه‌ربازی ڕوو ده‌دات.\nهه‌ر دوێنێ له تۆڕی کۆمه‌ڵایه‌تی تویتێریش کاردانه‌وه‌ی توند به‌رانبه‌ر به‌م کۆمه‌ڵکووژیه نیشاندرا.


کێ بەیان نامەکەی نوسیوە – Standard Kurd\nلەلایەن ستاندار Posted on حوزه‌یران 30, 2019 833 جار بینراوە 0 سەرنج\nسەرکردایتی شۆڕش و بەشی زۆری بارەگاو هێزی پێشمەرگە لە ڕۆژهەڵاتی کوردستان بوون، مەکتەبی سیاسی و خێزان و خزمو کەسو کاری زۆربەی پێشمەرگەکانیش لەباشور نەمابوون بۆ داڵدەدان ڕویانکردبوە ڕۆژهەڵات، هەزاران خێزانی باشور کە بەشداری شۆڕشبوون بە ڕوبەری دەیان هەزار کیلۆمەتر بەسەر شارەکانی ڕۆژهەڵات دابەش ببون، لە چەخماخەی یەکەمەوە تا ڕاپەڕین بنەماڵەی بارزانیش وەکو یەکێک لە سەرکردەکانی شۆڕش نیشتەجێی ئەوێ بوون.\nرەحمەتی مام جەلال و کاک نەوشیروان و هاوڕێکانیان لە دیمەشق دەستیان بە شۆڕشی نوێ کردوو ، بەردەوامیش قوڵایی خاکی ڕۆژئاوای کوردستانیان بەکار دەهێنا بۆ هاوکاری شۆڕشی نوێ.\nبە دەیان جار خاکی ڕۆژهەڵاتی کوردستان دەکەوتە بەر پەلاماری بۆمبی فڕۆکەکانی سەدام و سەدان هاوڵاتی مەدەنی ڕۆژهەڵاتی کوردستان شەهیدو بریندار دەبوون، هەر بەوەندەش نەوەستا شنۆو نەغەدەو سەردەشتیش کیماباران کران و سەدان کەس بەو گازە خنکان!\nچەندان جار کەرەج کە شوێنی مانەوەی بارزانیەکانبوو بۆمبارانکرا و دەیان کەس دەبوونە قوربانی.\nتاکە هۆکاریش بۆ هەمو ئەو تاوانانەی بەعس بوونی پێشمەرگەبوو لەو ناوچانە.\nلەپاڵ هەمو ئەو قوربانیانەش کەس نەیوت پێشمەرگە تاوانبارەو خاکی ڕۆژهەڵات و ڕژئاوا نابێ بۆ شۆڕشی باشور بەکاربێت. هیچ کوردێکی ئەو ناوچەیە نەیدەوت با سەرانی شۆڕشی باشور ڕۆژهەڵات چۆڵ بکەن وسەدام لەبەر ئەوان ئێمە دەکوژێ. هەموان دەیانوت: کوردستان یەک جەستەیەو دابەشکردنی کاری دوژبنەکانە!\nدووای هەموو ئەو ساڵانە بە گەیشتنە بەرهەمی شۆڕشی باشور بە هاوکاری هاوڵاتیانی پارچەکانیتر حکومەتی هەرێم پاساوی شەهیدکردنی هاوڵاتیەکانی دەگەڕێنێتەوە بۆ بونی بنکەو بارەگاکانی پارتە ئۆپزسیۆنەکانی باکور و ڕؤژهەڵات و لەبەرامبەر ئێران و تورکیاش بێ دەنگ دەبێ پاساویش بۆ تاوانەکانیان دەهێنێتەوە! حکومەتی هەرێم داوا دەکات (پکک و پەژاک و کۆمەڵە و دیموکرات …هتد) باشور چۆڵبکەن، لەکاتێکدا دەیان بنکەی سەربازی تورکیا لە خاکی هەرێم بە نایاسایی بونیان هەیەو بەردەوامیش میت و ئیتلاعات لە هەرێم بە ئازادی و بێ سەڵمینەوە لە هیچ شتێک بۆ بەرژەوەندیە نەتەوەیەکانیان دەستی خۆیان لەهیچ ناپارێزن و حکومەتی هەرێمیش بێ هەڵوێستە و نوقەی لەبەر وەنایە!\nبڕیار وابو شۆڕشی باشور لەپێناو دابینکردنی خۆشگوزەرانی بۆ هاولآتیانی باشور و پاراستنی شکۆو کەڕامەتی کوردبێت لە جیهان، نەوەک ئەوەی ئێستا هەیە.\nئەگەر حکومەتی هەرێم نەشتوانێ ڕوبەڕوی ئێران و تورکیا ببێتەوە، لەئاست ئەو دەست درێژی و خوێن ڕێژیەی تورکو ئێران هەڵوێستی هەبێت، خۆ پێیدەکرێ پاساو بۆ تاوانەکانیان نەهێنێتەوە! سەیری دوا بەیان نامەی حکومەتی هەرێم بکەی نازانی کێ نوسیویەتی؟(Akp) یان حکومەتی هەرێم،\nبۆیە با حکومەتی هەرێم بێدەنگبێت نەوەک ببێتە محامی داگیرکەران!\nلەکاتێکدا سوپای تورکیا نزیکبۆتەوە لە داگیرکردنی تەوای برادۆست و سیدەکاو بە مەودای چەند کیلۆمەترێکیشی ماوە بگاتە سۆران و چۆمان و مێرگەسۆر، لەولاشەو زاخۆو شیلادزێو ئامێدی و بامەڕناش ناڕاستەوخۆ تا دەهۆک لەژێر کۆنتڕۆڵی سوپای تورکیا دان..\nئەگەر ڕێی لێنەگیرێت، ئەو شەڕەی لە قەندیل و برادۆست دەکرێ لەپای بێ هەڵوێستی سەرانی باشور دورنیە بگاتە هەولێر.\nبڵاوکراوەی پێشووبۆردومانەكانی توركیا و نەبونی هەڵوێستێكی بە پەیڕەو :\nبڵاوکراوەی نوێتربەتاوانبارکردنی پەکەکە تورکیا وازناهنێت…\nPosted on ئاب 31, 2020 0 778\nPosted on ئه‌یلول 18, 2020 0 1015\nPosted on ئه‌یلول 27, 2020 0 279


به‌رواری دابه‌زاندن: 21/09/2010 : 11:23:09\nسه‌یره له‌م ڕۆژگاره‌دا كه‌سانێك كه له گاگۆره‌ی نوسیندان كه‌سیان به‌ده‌ست ناكه‌وێت كه‌به‌ناو زڕاندنیان خۆیان تاقی بكه‌نه‌وه ده‌یانه‌وێت ده‌ستی چه‌ورو پیسیان به مێزه‌رو مێژووی بێگه‌ردی مامۆستایانی ئاینی بسڕن! ئه‌وكاك بڵند ناوه له بابه‌تێكی به‌ناوی: (مامۆستایانی ئاینی خێره ئێوه خێر ناكه‌ن) له 15-9-2010 له سایتی كوردستان نیت بۆیان بڵاو كردۆته‌وه، منیش له كورته وه‌ڵامێكدا به‌و به‌ڕێزه ده‌ڵێم:\nبراكه‌م مامۆستایانی ئاینی ئه‌وه‌نده خێره‌یان به‌سه كه هۆكاری له‌دایك بوونی شه‌رعی جه‌نابتانن..\nله‌پاشان مامۆستای ئاینی جگه له‌وه‌ی سه‌رتاپای ژیانی خێرو چاكه‌كاری‌و بانگه‌وازیه له‌بۆ خوا هه‌روه‌ك له قورئان ی پیرۆز هاتووه: : ((وَمَنْ أَحْسَنُ قَوْلاً مِّمَّن دَعَا إِلَى اللَّهِ وَعَمِلَ صَالِحاً وَقَالَ إِنَّنِي مِنَ الْمُسْلِمِينَ )) فصلت:33، واته: جا كێ له‌و كه‌سه جوان (گوفتارترو) قسه به‌جێتره كه بانگه‌وازی كردووه(و ده‌كات) بۆلای خواو كاروكرده‌وه‌ی چاكیشی ئه‌نجامداوه‌و ده‌شڵێ: من له ڕیزی موسڵمانانم، ئینجا جگه له‌مه‌ش به ماددی‌و مه‌عنه‌وی مامۆستایان خێری بێ ژووماریان هه‌بووه‌و هه‌یه بۆ دین‌و مزگه‌وت‌و خاك‌و میلله‌ت.. حوجره‌ی مامۆستای ئاینی هه‌رده‌م قۆناغ بووه بۆ میوانی غه‌ریبه.. له‌هاندان‌و به‌هاناچون‌و یارمه‌تی بێ ژوماریشیان (بۆ شۆڕشه یه‌ك له‌دوای یه‌كه‌كانی كوردستانیش) هه‌ر گه‌ڕێ كه پێشمه‌رگه دێرینه‌كان هه‌موویان شاهێدی بۆ ئه‌مه ئه‌ده‌ن.. به‌ڵام تۆ (له خوا به‌زیاد بێت) هاتویته سه‌ر حازره‌كی‌و ئیتر حه‌قته به‌م جۆره قسه بكه‌یت له‌سه‌ر پیرۆزیه‌كانی میلله‌ت‌و دیارترین‌و بزوێنه‌ترین‌و كاریگه‌رترین توێژی كۆمه‌ڵ كه ئه‌وانیش مامۆستایانی ئاینی به‌ڕێزن كه ڕۆڵی به‌رچاویان دیاربوه‌و دیاره له شۆِشی چه‌ك‌و قه‌له‌م‌و ڕاگه‌یاندن‌و هه‌ڵبژاردن‌و...هتد.\nمن مه‌لایه‌كم خۆم به‌برابچوكێكی هه‌موو مامۆستایه‌كی ئاینی هه‌ژمارده‌كه‌م به جه‌نابت ده‌ڵێم: ئێمه ئه‌وه‌ی ده‌یڵێین به‌وپه‌ڕی دڵنیاییه‌وه باوه‌ڕمان پێ یه‌تی‌و كاریشی له‌سه‌ر ئه‌كه‌ین، بۆنمونه: (دیاره به‌ڕێزتان ئه‌مه‌تان ده‌وێت كه باسی بكه‌ین) من مه‌لایه‌كه‌م له مزگه‌وتێكی كۆمه‌ڵگایه‌كی ئه‌م كوردستانه خوا خۆی ئاگاداره كه سه‌یاره‌ی ژێره‌خۆم فرۆشت تاخم ڕایه‌خی ته‌واوم كڕی بۆ مزگه‌وت‌و ناو حه‌ڕه‌می مزگه‌وتم فه‌رش كرده‌وه به‌بێ ئه‌وه‌ی یه‌ك دینارو دۆلار له‌كه‌س وه‌ربگرم، پارساڵ (2)دوو سبڵیتی عه‌مودیمان پێویست بوو بۆ مزگه‌وت دوای مامه‌ڵه‌و هه‌موو خاترانه‌یه‌ك هه‌ردووكیان به 13وه‌ره‌قه دۆلار بۆ حیساب كردین به ئه‌وقافم وت؟ ئه‌وكات له‌وه‌ڵامدا (نه‌ك هه‌ر یارمه‌تیان نه‌داین به‌ڵكو) گوتیان: رێنوماییمان ده‌ركردووه سبڵیت بۆ مزگه‌وت قه‌ده‌غه‌یه، ناچار بوم له رۆژی هه‌ینی بانگه‌واز بكه‌م له‌گه‌ڵ ئه‌وه‌ی مزگه‌وت له‌م ڕۆژه ته‌عزیه‌یه‌كیشی لێ بوو زۆریش قه‌ره‌باڵغ بوو كه‌چی پاره‌ی یه‌ك سبڵیتیش به‌ته‌واوه‌تی كۆ نه‌بۆوه، خوا له‌خێری ده‌رنه‌كات به‌ته‌نها سبڵیته‌كم خسته ئه‌ستۆی خۆم، ئێستاش تاخم قه‌نه‌فه‌و مێزی شوشه‌م بردۆته حوجره‌ی مزگه‌وت، له‌گڵۆپ‌و نه‌عل‌و شتی ورده‌ش هه‌ر گه‌ڕێ، (خوایه‌گیان لێم نه‌گری به‌ڵام دیاره خه‌ڵكێك هه‌یه وه‌كو كاكه بڵند ناچار به باسكردنه‌وه‌ی خێره‌كانمان ده‌كه‌ن)! ئێستاش خۆشم به قوربانی مزگه‌وتی ماڵی خوای ده‌كه‌م.\nبه‌ڕێزتان له‌و بابه‌ته بێ سه‌روبه‌ره‌دا دیاره بوختانێكیش ده‌كه‌ن به‌وه‌ی كه وادیاره مامۆستایان خۆیان موتمانه‌یان ته‌واو نیه به‌وه‌ی كه ده‌یڵێن كاری پێ ناكه‌ن!\nله‌لایه‌كی تریشه‌وه ئایه‌تی (44) له سوڕِه‌تی (البقره) بۆ به‌ناو زاناكانی دیان‌و جوله‌كه هاتوه‌ته خواره‌وه كه‌چی بۆ مامۆستای ئاینی وه‌ك نمونه ده‌ینیته‌وه (به‌داخه‌وه)!.\nله‌لایه‌كی تریش جه‌نابتان ده‌ڵێن: یارمه‌تی هه‌ژارو یه‌تیم ناده‌ن‌و قوربانی ناكه‌ن‌و رۆژێك نه‌بینراوه نانێك بده‌نه كه‌س، یان برسیه‌ك تێركه‌ن...هتد. له‌به‌ر ئه‌وه‌ی جه‌نابتان به‌ئایه‌ت قسه‌تان كردووه (دیاره شوكر بۆ خودا موسڵمانیشی) بۆیه ده‌رباره‌ی هه‌موو ئه‌مانه به كۆتایی ئایه‌تێك وه‌ڵامت ده‌ده‌مه‌وه: ((سُبْحَانَكَ هَذَا بُهْتَانٌ عَظِيمٌ )) ، واته: پاك‌و بێ گه‌ردی بۆ خوا ئاخر ئه‌مه بوختانێكی زۆر گه‌وره‌و ناقۆڵایه!، به‌ڵام وادیاره تۆ نه مه‌جلیسی مه‌لات بینیوه نه مه‌جلیسی كه‌سانێكی شایسته‌و شاره‌زاو به‌وه‌فا تاوه‌كو له‌هه‌موو ئه‌وانه بزانیت مامۆستایان چ ڕۆڵێكیان هه‌بووه‌و هه‌یه.. حه‌زده‌كه‌م ئه‌وه‌شت بیربێ وه‌ك خۆت ده‌ڵێی: (نه‌ت بینیوه نه‌ت زانیوه مامۆستا یارمه‌تی كرێچی دابێ‌و یارمه‌تی تازه زاواو قوتابی‌و كرێكارو...هتد. نه‌بیستوته نه زانیوته مامۆستا یارمه‌تی هه‌موو ئه‌مانه‌شی دابێت‌و داواشیان كردبێ كه یارمه‌تی بدرێن)؟! ته‌نها پێم خۆشه بزانم ناكرێت تۆزێ به ئینصاف بیت؟! به ئه‌مه‌ك‌و به‌وه‌فابیت؟! له خواترس بن‌و خۆتان له گومانی خه‌راپ‌و بوختان به دووربگرن؟! چونكه به ده‌یان‌و سه‌دان نمونه‌ی له‌و چه‌شنه‌مان هه‌یه به‌ڵام ئه‌وه‌نده به‌سه كه‌سێك نه‌چێته خوتبه‌و خۆی گوێی لێ نه‌بێت نابێت ته‌قه به‌تاریكی وه‌بنێت هه‌روه‌ك كه‌سێك له‌نزیكه‌وه له‌گه‌ڵ كه‌سێك یا كه‌سانێك هه‌ڵنه‌ستێ‌و دانه‌نیشێت ناتوانێ بڕیاری له‌سه‌ربدات بۆیه داوات لێ ده‌كه‌م: بڕۆ دانیشگای مامۆستایانی ئاینی.. ئه‌وكاته ده‌زانی كه زۆر به‌هه‌ڵه داچوویت‌و وه ئه‌وانه‌ی ده‌یڵێی‌و نوسیوته هه‌مووی هه‌ڵه‌یه، خوای گه‌وره له‌هه‌ڵه‌و گوناه‌و گومان بمان پارێزێت.\nژماره‌ی سه‌ردان : 5376733


جیاوازى نێوان مرۆفەکان مەسەلەیەکى خواکرد و خۆڕسکە و ناتوانرێت لێی لابدرێت، خواى گەورە دەفەرموێت (وَلَوْ شَاء اللّهُ لَجَعَلَكُمْ أُمَّةً وَاحِدَةً وَلَـكِن لِّيَبْلُوَكُمْ فِي مَا آتَاكُم) (المائدة: ٤٨)، ئەم جیاوازییە سەرتاپاى مرۆڤ بە دەرەوە و ناوەوەى دەگرێتەوە، هەر لە بەژن و باڵا و ڕوخسارەوە تا حەز و خولیا و بیرکردنەوە و باوەڕ و قەناعەت، ئەمە حەتمیەت و واقیع و چەسپاوە و نکۆڵى لێناکرێت.\nنەبوونى جیاوازى واتە جوینەوە و کۆپی بوون و دووبارەبوونەوە و وەستانى ڕەوڕەوەى ژیان و کۆتایی پێهاتنى. بۆیە ئەم جیاوازییە لە دوو کوڕەکەى ئادەمەوە دەستپێدەکات و دەبێتە مایەى ئەفراندنى زۆر جوانیی و ناشیرینى، خۆشيی و ناخۆشی، ئاراميى و پشێوى، ئاوەدانيى و کاولکاریی....، تا دوا مرۆڤ لەسەر ئەم ئەستێرەدا نیشتەجێ بێت جیاوازیش بەردەوام دەبێت.\nئەم ڕاستییە زانراوانە بۆیە جەختی لێدەکەمەوە تا ئەوەى ئەمڕۆ لە نێوانماندا دەگوزەرێت بە بارێکى نامۆ لێی نەڕوانین.\nسەرنجى قورئانى پیرۆز بدەین بەتایبەت بەسەرهاتەکان، دەبینین ململانێی تیایاندا بە زەقی ڕەنگى داوەتەوە، گەشتێک بە ژیانى پێغەمبەرى خوادا (صلى الله علیه وسلم) بکەین دەبینین هەر بابەتێک یان دەقێک بێ چەندو چوون یەکلایی نەکردبێتەوە، جێگەى مشتومڕى نێوان هاوەڵان بووە، هەر کە نیگاى خوداییش کۆتایی دێت و دەق نامێنێت دابەزێت، هێشتا جەستەى پێغەمبەرى خودا (صلى الله علیە وسلم) نەنێژراوە، جیاوازى لە نێوان باشترین نەوە لە مێژوودا بەشایەتى قورئان (كُنتُمْ خَيْرَ أُمَّةٍ أُخْرِجَتْ لِلنَّاسِ) [آل عمران : 110] پەیدا دەبێت بۆ مەسەلەى پڕکردنەوەى بۆشایی دواى پێغەمبەرى ئیسلام (صلى الله علیە وسلم)، ناکۆکى دەکەوێتە نێوان هاوەڵانى پشتیوانان و کۆچەرییان لەسەر شایستەیی پڕکردنەوەى بۆشاییەکە(١)، ئەم جیاوازییە تەنها لە بوارى سیاسيی و ئیدارییدا نەبووە، بەڵکو بوارەکانى فیقهو زانستەکانى دیکەشی گرتووەتەوە بە بەشێک لە مەسەلە عەقیدەییەکانیشەوە(٢)، ئەم ڕاجیایی و ناکۆکییانە تایبەت نییە بە مێژووى موسڵمانان و جیهانی ئیسلاميیەوە بەتەنها، بەڵکو هەموو مرۆڤایەتيى و زانست و ئایدیاکانى دیکەشى گرتووەتەوە، چونکە وەک لە پێشەوە ئاماژەمان پێدا ڕاجیایی بابەتێکى خواکرد و خۆڕسک و پێویستیشە بۆ بەردەوامبوونیشیان.\nبەدڵنیاییەوە ئەم جیاییە دەرهاویشتەى دەبێت، کاریگەریی و کاردانەوە و ناکۆکى و تێکگیرانیشى بەدوادا دێت، بەڵکو ئەگەر کۆنترۆڵ نەکرێت و نەخرێتە سەر ڕێڕەوى خۆى تەشەنە دەکات، گرژى و ئاڵۆزى و ئاژاوە تەنانەت شەڕ و پێکدادانیشى لێ پەیدا دەبێت.\nبۆیە زانا و بیریارەکان بە وردى لەم بابەتە کۆڵیونەتەوە و کۆمەڵێک بنەما و شێوازیان بۆ داڕشتووە بە پشتبەستن بە دەق و توێژینەوە و لۆژیک و ئەزموونە جیاوازەکان(٣). لەم پێشەکییە گشتییانەوە دەچینە ناو خودى بابەتەکە تا بزانین ئیسلامییەکانى کوردستان لە کوێی ئەم بنەمایانەدان.\nدیارە پێش هاتنى بانگەوازى نوێی ئیسلامى(٤)، ئەوانەى کارى بێدارکردنەوەى خەڵکیان لە ئەستۆ گرتبوو لە ڕووە ئاینیيەکەوە شێخ و مەلاکان بوون، لەناو شێخەکانیشدا هەردوو تەریقەتى قادريى و نەقشبەندى بەربڵاوبوون و بە هەزاران مورید و مەنسوبیان هەبووە، ئەگەر سەرنجى مێژوو بدەین ئەو جیاوازییە لە نێوان مەلا و شێخەکان لەلایەک و لە نێوان ئەو دوو تەریقەتەدا لەلایەکى دیکەوە بە زەقی دەردەکەوێت، بەڵکو زۆرجار سەرى کێشاوە بۆ مشتومڕى توند و تۆمەتبارکردنى یەکديى و سەنگەر و ناوچە لەیەکجیاکردنەوە، تەنانەت هاندانى دەسەڵات و خەڵک لە دژى یەکترى(٥)، ئەم حەقیقەتە هەر لەناو دوو تەریقەتەکەدا نەبووە، بەڵکو لەناو خودى مەلاکانیشدا ڕاستە و هەمان حاڵەت ڕوویداوە(٦).\nکە بانگەوازى نوێی ئیسلامیش هاتە کوردستان بە ئایدۆلۆژیایەکى نوێ و زمانیکى دیکە کەوتە چالاکى، هەرزوو لەگەڵ هەردوو بەرەکەدا جۆرێک لە ناکۆکيى و ململانێ هاتە ئاراوە، سەرەتا بە خودى بانگەوازەکەش، لەوکاتەوە تا ئەمڕۆ قۆناغى جیاجیا و هەوراز و نشێوى زۆرى بڕیوە، (قۆناغى دامەزراندن ـ قۆناغى متبوون ـ سەرهەڵدانەوە ـ پێکهێنانى حیزب ـ هاوخەباتيى و بەشدارى سیاسيی و ئیدارى ـ قۆناغى جیابوونەوە و فرەیی) هەریەک لەم قۆناغانەش بە هەلومەرجى خۆیاندا تێپەڕیون و هۆکارى خوديى و بابەتى، ناوخۆیی و دەرەکى ڕۆڵیان هەبووە لە پەیدابوون و بەردەوامى و کۆتایی هاتنیاندا.\nبە هەمووشیانەوە کاروانەکەیان گەیاندووەتە ئەمڕۆ بە گشت خاڵە ئەرێنيى و نەرێنییەکانیيەوە، ئەگەر توێژینەوە لە گشت ئەو قۆناغانە بکەین ڕاجیایی و ناکۆکى بەزەقی لە هەموویاندا بەدى دەکەین، ئەوەى ئەمڕۆش خەمى بانگەوازى ئیسلامى هەڵگرتووە، جگە لە ڕەوتەکانى ڕابردوو (مەبەستم مامۆستایانى ئاینيى و تەریقەتە جیاوازەکانە) بریتین لە:\nڕوونیشە هەریەک لەم سێ تاقمەش لەناو خۆیاندا دابەشن، ڕاوبۆچوون و ئیجتیهاد و بیرى جیاوازیان هەیە، لەمەڕ شێوەى کار و بانگەوازى ئیسلاميى و ئەولەویەتى بایەخپێدان و ئامانج و هۆکارەکاندا.\nئەم جیاوازییانه لە سەرەتادا کەم و بچووک بوون و لەناو بازنە داخراوەکاندا بوون، بەڵام بەتێپەڕبوونى کات و فراوانبوونى کار، جیاوازییەکانیش دیار و دیارتر کەوتن، کە ئەمڕۆ هەموو لایەک لێی ئاگادارە و هەر تاقمێک شێوازى خۆى و میمبەرى تایبەت و گوتارى لەوانى دیکە جیاوازە، ئەم ڕاستییە هەم خۆیان ڕایدەگەیەنن و هەم جەماوەریش لێی بەئاگایە.\nڕاستە زۆرجار لێرە و لەوێ یاران و نەیارانیان لە ڕووى سۆزداريى و عاتیفەوە یان بە مەرامى تانە و تەشەر و شکاندن، ڕەخنەى توند لە جیاوازییەکانیان دەگیرێت، جارجارەش کەسایەتییەکان وەک پڕوپاگەندە یان پابەندبوون بە بنەما ئاینییەکەوە لەسەر یەکڕیزى دەڵێن هەموومان یەکین هیچ جیاوازییەکمان نییە، بەڵام ڕاستییەکە ئەوەیە کە دەگوزەرێت نەک ئەوەى دەوترێت یان حەزمان لێیەتى.\nهۆى جیاوازییەکانیش هەندێکى نەگۆڕ و بەشێکیشی گۆڕاون، نەگۆڕەکان ئەوانەبوون باسمان کردن:\n٢ـ پاشخانى هزريی و بیرکردنەوە سەرچاوەى بەرنامە.\n٣ـ هۆکارى مێژوویی و ئەولەویەتى بایەخپێدان.\nڕەنگە هۆکارى دیکەش هەبن، بەڵام لەو بڕوایەدام لەناو یەکێک لەم هۆکارە سەرەکییانەدا جێگەیان دەبێتەوە. کەواتە لەبرى ئەوەى بە دووى ڕێگاى سڕینەوەى ڕاجیاییدا بگەڕێین، کە ئامانجێکى مەحاڵ و دەستنەکەوتووە، دەبێت لە دووى چارەسەرى دیکەوە بین.\nبەدڵنیاییەوە ئەم جیاوازییە تەنها لە سنوورى ڕاجیاییدا قەتیس نەماوەتەوە زۆر جار و لە زۆر شوێندا گەشتۆتە ئاستى ناکۆکيى و سنووربەزاندن و هەندێک جاریش پەرتەوازەیی، ئەمانەش کاریگەریی نەرێنی بەدواى خۆیاندا هێناوە لە ئاستى ناوخۆیی ئیسلامخوازان و دەرەوەشیاندا.\nدڵسۆزانى کارى ئیسلامى زۆرجار هەوڵى چارەسەرى ئەو پەرتبوونەیانداوە و چەندین جۆر پرۆژەى لێکنزیکبوونەوە پێشکەشکراوە، سەردان و دیدار و کۆبوونەوە و کۆنفرانس لە ئاستە جیاوازەکاندا سازدراوە، کە ناکرێت بوترێت هیچ ڕۆڵێکیان نەبووە، بەڵام بەدڵنیاییەوە نەگەیشتووەتە ئامانجى سەرەکییان، پێشناچێت بەم زووییە هەر هەوڵێکى دیکە بەو ئامانجە بگات، لەبەر زۆر هۆکارى خوديى و دەرەکى، مێژوویی و دنیابینى، دەروونيى و دەستەگەریی.\nکەواتە گرنگە لە نێوان پەرتەوازەییدا کە هەموان لێی بێزارن و لە نێوان یەکڕیزییشدا کە بۆى عەوداڵین و پێی ناگەین، لە دووى چارەسەرى دیکە بگەڕێین. چارەسەرێکى واقیعى مومکین نەک ئەوەى پێمانخۆشە و حەزى لێدەکەین، بەڵکو ئەوەى تواناى بە کرداریی بوونى هەیە.\nڕەنگە باشترین چارەسەر پێش هەموو شتێک لە یەکگەیشتن و یەکدى قبوڵکردن بێت، بە دوورکەوتنەوە لە خوێندنەوەى سلبى بۆ مەرام و نیازى یەکدى و گەڕان بە دواى کەموکورتییدا، یاشان تۆمەتبارکردنى یەکدى بە لادەر، بیرتەسک، بیدعەچی، دواکەوتوو، لەبرى ئەوانە بگەڕێین بە دواى خاڵى هاوبەشی نێوان بیروڕا جیاوازەکاندا، کە زۆر لە خاڵە جیاکان زیاترن. بە واتایەکى دیکە دەکرێت کارى ئیسلامخوازان کارێکى تەواوکاریی بێت.\nمەبەستم ئەوەیە ئایینى پیرۆزى ئیسلام ئایینێکى تێروتەسەل و سەرتاپاگیرى ژیانە، هەریەک لەم دەستەو بیروبۆچوونە جیاوازانەش ئەگەر وەک قەناعەت ئاینیان بەوشێوە تێروتەسەلەش وەرگرتبێت، گومانى تێدا نییە کە چالاکيى و توانایی خۆیان لە بەشێکى ئەو سەرتاپاگیرییەدا چڕکردووەتەوە، خۆیانى زیاتر تێدا ماندوو دەکەن و پێی ناسراون و بووەتە پسپۆڕى ناسنامەیان.\nبەڕوونى دیارە کە بەشێکى زۆرترین کاتى بە زانستە شەرعییەکانەوە خەریکە بەتایبەت بوارى عەقیدە، سیاسییەکانیش توانایان پڕبووەتەوە لە هەوڵى گۆڕانکارى دەسەڵاتدا، بەشێکیش باس لە کارى تەزکيیە و پاکژکردنەوەى دەروون زۆرتر سەرقاڵى بۆ دروستکردوون، خەڵکێکیش کارى ڕێکخراوەیی و پیشەیی کردووەتە ڕێڕەوى خۆى و بووەتە ڕێبوارى ئەو ڕێگایە.\nئەگەر سەرجەمى ئەم بوارانە و بوارى دیکەى هاوشێوەیان سەرنج بدەین، لە هیچیان بێ ئاتاج نین و هەریەکەیان زەرورەتى خۆى هەیە، سروشتى بەشێک لە چین و توێژەکانى کۆمەڵگەش بەسەر هەموویاندا دابەش دەبێت.\nبەدرێژایی مێژووى بانگەوازى نوێ هەر لایەنێکیش لافى ئەوە لێبدات کە تاقمەکەى ئەو سەرتاپاگیرە و بایەخ بە سەرجەم ئەو بوارانە دەدات، لە ڕووى تیۆرییەوە لێی بسەلمێنرێت هەرگیز بۆى نەلواوە و فریاى گرتنەبەرى گشت بوارەکان نەکەوتووە.\nکەواتە لێرەوە دەگەینە دەرچەیەک، ئەویش ئەوەیە دەکرێت هەردەستە و تاقمێک سەرقاڵ بێت بە کار و پسپۆڕى خۆیەوە و پێکەوەش ببنە جەستەیەکى تەواوکاریی (تکاملی) بۆ یەکتر، بەم شێوازەى کار سەرتاپاگیريى و تێروتەسەلیەکەى ئاینى ئیسلام بەرجەستە دەبێت، هەمووشیان پێویستن و لێیان بێئاتاج نین، ڕەنگە لە زەمین و زەمانێکدا بەشێکیان سەردەستەبن و لە ڕیزى پێشەوەى زەرورەتيیەکان بن، بەڵام مەرج نییە لە هەموو قۆناغەکاندا ئەو ڕیزبەندییە لزومێکى بمێنێت، سەرەکى و لاوەکى جگە لە مجێزى مرۆڤەکان کات و شوێن کاریگەرییان هەیە لە دیاریکردنیاندا.\nهەنگاونان بۆ بڵاوبوونەوەى ئەم گیانە تەواوکارییە، ڕەنگە سەرەتاى گرتنەبەرى ڕێگە ڕاستە دوورودرێژەکە بێت، کە ئامانجى هەموو لایەکە، چونکە پەیدابوونى ئەم قەناعەتە زۆر تەمومژى گومانى دەڕەوێنێتەوە و چاویلکەى ڕەشی چاوەکان ڕووندەکاتەوە، کاریگەریی گەورەى لەسەر دنیابینى لایەنەکان دادەنێت.\nبەدڵنیاییەوە تایبەتمەنديى و جیاوازى هەر دەمێنێت، ڕەخنە و گلەیی ناسڕێتەوە، ئیشی خۆ بەگرنگتر زانین بەردەوام دەبێت، بەڵام زاراوەى پەرتەوازەیی هەڵدەگیرێت و دەگۆڕێت بۆ ڕاجیایی.\nوەک ئاماژەمان پێدا ئەگەرى مەیسەربوونى ئەم پڕۆسەیە هەیە ئەگەر دڵسۆزانى هەموو لایەک بەرنامەى بۆ داڕێژن و خۆیانى بۆ ماندوو بکەن، بەو مەرجەش کێشە شەخسيی و نەفسییەکان نەبنە بەربەست.\n١ـ سەیرى ناکۆکییە سیاسییەکانى نیوان هاوەڵان بکە، و.ڕێدار ئەحمەد، وردەکاريى و جۆرى ئەو ڕاجیاییانە باس دەکات.\n٣ـ زانایان لە کۆن و نوێدا لەم بابەتە دوواون، ڕەنگە یەکێک لە باشترین نووسراوەکان کتێبی (أدب الاختلاف)ى د. طه جابر العلوانی بێت کە زیاد لە نووسەرێک بۆ زمانى کوردى وەریانگێڕاوە.\n٥ـ بڕوانە کتێبی :\n٦ـ بۆ نموونە سەرنجى (د.موستەفا زەڵمى: کاروانى ژیانم) ى بدە کە بۆچی سلێمانى و کوردستانى بە یەکجاری جێهێشتووە و وازى لە مەلایەتیش هێناوە.


بریکست، ئەو ڕێککەوتنەی سەری سەرۆک وەزیرانی خوارد – تۆڕی میدیایی خەڵک\n2019/05/24 - 10:44 PM\nلەو کاتەوەی پۆستی سەرۆک وەزیرانی بەریتانیای وەرگرت لە هاوینی ساڵی ٢٠١٦دا ، ئامانجی سەرەکی تیرزا مەی بە دیهێنانی خەونی ڕێککەوتنی چونەدەرەوەی وڵاتەکەی بوو لە ڕێکخراوی یەکێتی ئەوروپا ناسراو بە “بریکست”، بەڵام دوای ٣ ساڵ لە کارکردنی بەردەوام لەو پێناوەدا سەرئەنجام و لە پێناو هەمان ئامانجدا دەسەڵاتی جێهێشتوو خۆی و پۆستەکەشی کردە قوربانی ئەو خەونەی بەریتانیاییەکان.\nسەرەتای چیرۆکی بریکست دەگەڕێتەوە بۆ ساڵی ٢٠١٣، کاتێک دەیڤید کامیرۆن سەرۆک وەزیرانی پێشووی بەریتانیا بەڵێنیدا ڕاپرسییەکی گشتی ئەنجام بدات سەبارەت بە مانەوەی بەریتانیا لە ناو خێزانی یەکێتی ئەوروپادا یاخود نا، ئەوە بوو لە هاوینی ساڵی ٢٠١٦ ڕاپرسییە گشتییەکە ئەنجام درا، کە سەرەڕای گەرماکەی بۆ بەریتانیاییەکانیش بڕیار و ڕوداوێکی گەرم بوو، بەڵام ئەنجامەکەی بۆ پێشبنییەکانی کامیرۆن چاوەڕواننەکراو بوو، کە پشتیوانی مانەوەی وڵاتەکەی دەکرد لە ناو یەکێتییەکەدا.\nئەو کات بە گوێرەی ئەنجامی ڕاپرسییەکە لە ٥٢%ی بەریتانییەکان پشتیوانی هاتنەدەرەوەی وڵاتەکەیان کرد لە ڕێکخراوی یەکێتی ئەوروپا، بەو هۆیەشەوە کامیرۆن دەستبەرداری سەرۆکی پارتی پارێزگاران بوو، سەرئەنجام بوار بۆ تیرازا مەی رەخسا سەرۆکایەکی حکومەت و حزبەکەش بگرێتە ئەستۆ، مەی ئەو کات پۆستی وەزیری ناوخۆیی وڵاکەی بە دەستەوە بوو.\nلەو کاتەوەی مەی گەیشتە بارەگای سەرەکی حکومەت بەریتانیا کە بە (١٠ داونینگ ستریت )ناسراوە لە ساڵی ٢٠١٦، ئاشکرابوو کە ئەرکی سەرەکی وەک سەرۆک وەزیران، جێبەجێکردنی خواستی بەریتانییەکانە بۆ چوونە دەرەوە لە ڕێکخراوی یەکێتی ئەوروپا لەبەر چەند هۆکارێک، دیاترینیان کۆچە.\nئەو کات سەرۆک وەزیرانی دەستلەکارکێشاوە وتی، لەو پێناوەدا کاردەکات و بە وشە بە ناوبەنگەکەی کە وتی (لە پێناو بەریتانیایەکی نوێدا) بەڵام لە کۆتایدا شکستی هێنا لەو ئەرکە و سەرئەنجام بە گریان و فرمێسک ڕشتنەوە پۆستەکەی جێهیشت.\nسەرباری ئەوەی تیرزا مەی یەکێک بوو لە دیارترین ئەو کەسایەتیانەی ناو حکومەتی بەریتانیا بۆ مانەوەی وڵاتەکەی لە ڕێکخراوی یەکێتی ئەوروپا، بەڵام سەرۆکایەتی هەڵمەتی چوونە دەرەوەکەی کرد بێ ئەوەی سەرکەوتن بە دەستبهێنێت.\nلە وتاری دەستلەکار کێشانەوەدا بە گریانەوە مەی ڕایگەیاند ” نەمتوانی بریکست تەواو بکەم، ئەوەش بۆ من کارێکی زۆر ناخۆشە، من دووەم ژنم سەرۆکایەتی حکومەت لە مێژووی حکومەتی بەریتانیادا، بەڵام دوا ژنیش نابم، بەم نزیکانە دەستبەداری هەموو دەسەڵاتەکانم دەبم، بە مەبەستی ڕەخساندنی بوار بە سەرکردەکی تر بۆ دەرچوون لەو ڕێگە داخراوە و تەواوکردنی چوونەدەرەی بەریتانیا لە یەکێتی ئەوروپا، شەرەفمەندبوون بەو ئەرکە، بێ هیچ نییەتێکی خراپ دەستلەکارکێشانەوەی خۆم پێشکەشکردووە، ئامانج لەو هەڵوێستەشم بواردانە بە خۆم بۆ ئەوەی هەلی خزمەتکردنی وڵاتەکەمم بۆ بڕەخسێت”.\nسەرۆک وەزیرانی پێشووی بەریتانیا لە مانگی تشرینی دووەمی ساڵی ڕابردوودا لەگەڵ ڕێکخراوی یەکێتی ئەوروپا گەیشتنە ڕێککەوتن بۆ ئەوەی وادەی چوونەدەرەوەکە لە مانگی سێی ئەمساڵدا جێبەجی بکرێت، بەڵام دوای چەندین هەوڵی دووبارە و بەردەوام شکستی هێنا لەوەی بتوانێت پەرلەمانتارانی وڵاتەکەی لە پەرلەمانی بەریتانیا (ئەنجومەنی گشتی) ڕازی بکات بە رەزامەندی و تیپەڕاندنی ڕێککەوتنەکە.\nدەقی ڕێککەوتنەکە لەگەڵ یەکێتی ئەوروپا باس لە ماوەیەکی کاتی (بەڕێکردن) دەکات کە لە کۆتایی ساڵی ٢٠٢٠ تەواو دەبوو، ئەو کات بەریتانیا بەردەوام دەبوو بە بژاردنەوەی کۆمەکەکانی وڵاتەکەی بە ڕێکخراوی یەکێتی ئەوروپا کە بڕی شایستە داراییە کەڵەکەبووەکان لەسەر لەندەن گەیشتبووە “٤٥” ملیار یۆرۆ.\nئەوە سەرەڕای ڕێککەوتن سەبارەت بە سنور لە نێوان ئیرلەندەی باکور و کۆماری ئیرلەندە، هەروەها ئازادی هاتوچۆی هاوڵاتیانی بەریتانیا لە ناو ڕێکخراوی یەکێتی ئەوروپا لە ماوەی بەڕێکردن.\nبەڵام گەیشتن بەو ڕێککەوتنە بەو شێوە ئاسانە نییە ،چونکە سەرۆک وەزیرانی بەریتانیا گفتوگۆیەکی قورس و تاقەپروکێنی بەڕێوە برد لەگەڵ برۆکسل کە لە ساڵی ٢٠١٦وە دەستی پێکردبوو.\nبەر لەو مێژووەش تیریزا مەی لە ڕێگەی بریکست ڕووبەڕووی شکستێک بۆیەوە، ئەویش لە دەستدانی زۆرینەی پەرلەمانی بوو لەلایەن پارتی پارێزگارانەوە لە پەرلەمانی بەریتانیا ، ئەو شکستە و ئەگەر هاوپەیمانی پارێزگاران نەبوایە لەگەڵ پارتێکی بچوکدا، ئەوەندەی نەمابوو ببێتە مایەی پەکخستنی گقتوگۆکان لەگەڵ یەکێتی ئەوروپا.\nلەو کاتەدا سەرۆک وەزیرانی بەریتانیا لە دوو بەرەوە شەڕی دەکرد، لە لایەک سەرکردایەتی گفتوگۆیەکی قورسی دەکرد لەگەڵ ئەرووپییەکان، کە زۆر توندتر ببوون لە پێشووتر، لە بەرەیەکی دیکەشەوە دەبوایە بتوانێت پەرلەمانی وڵاتەکەی ڕازی بکات، بە پەرلەمانتارانی حزبەکەی خۆشییەوە، سەبارەت بە وردەکاریی کشانەوەکە لە یەکێتی ئەوروپا.\nلێرە بە دواوەش تیرزا مەی ، ڕۆژی حەوتی مانگی داهاتوو (حوزەیران) بە تەواوی دەست لە سەرۆکایەتی حکومەت و حزیەکەشی دەکێشێتەوە، بڕیاریشە ڕۆژی ٣ی مانگی داهاتوو بەر لە جێهێشتنی پۆستەکەی بە تەواوی، لە لەندەن پێشوازی لە دۆناڵد ترەمپ سەرۆکی ئەمریکا بکات.\nچاودێرانی رەوشی ناوخۆیی بەریتانیا پێیان وایە ڕۆیشتنی مەی دەبێتە مایەی قوڵبوونەوەی قەیرانی چوونەدەرەویە بەریتانیا لە ڕێکخراوی یەکێتی ئەوروپا، چونکە ئەگەری ئەوە هەیە سەرۆک وەزیرانی نوێ رووبەڕووی (بریکست)ێکی سەختر ببێتە لە وتوویژەکانی لەگەڵ یەکێتی ئەوروپا، کە ئەگەری ئەوەی هەیە ڕێگەخۆشکەر بێت بۆ ئەوەی هەڵبژاردنێکی پەرلەمانی پێشوەختە لە بەریتانیادا بەڕێوەبچێت.\nداعش ودوو سه‌رۆكی درۆزن\n2019/09/17 - 9:03 PM\n* لوقمان مستەفا ساڵح\nهەرچەندە یەکسانی و دادپەروەری لە زانستە مروڤایەتیەکاندا شتێکی ڕەها نیە بەڵکو ڕێژەییە،بەپێی سیستەمی بەڕێوەچوونی هەر ووڵاتێک لە شوێنێکەوە بۆ شوێنێکی کە دەگۆڕێت،بەڵام لەهەمان کاتیشدا دوانەیەكی لێک دانەبڕاو و گرنگی دەستەبەركردنی ئەو دادپەروەرییەن کە پێی دەوترێت دادپەروەری کۆمەڵایەتی،بێگوومان بنەمای دەستە بەركردنی دادپەروەری كۆمەڵایەتی دەگەڕێتەوە بۆ سەروەری یاسا‌یەکی دادپەروەرانە و پیادەكردنی سەرجەم بەندەكانی، بەبێ هەڵاوێركردن لەسەر بنەمای جیاکاری كە تاكێك لە تاكێكی تر یان گروپێك لە گروپێكی تر جیابکاتەوە . بەم پێیەش سەرجەم تاكەكانی كۆمەڵگایەك لە بەردەم ئەو یاسایانەدا یەكسان و وەک یەک دەبن . ئەو یاسایەش كاتێك سەروەری خۆی دەپارێزێت كە لەسەر بنەمای جیاوازیکردن و بەرژەوەندی هێزی بەهێز نەهاتبێتە كایەوە و بەرهەمی چین و گروپ و سەردەست و بەتواناكانی كۆمەڵ نەبێت .\nبە داخەوە تا ئێستا لە هەرێمی كوردستاندا پرۆسەی دادپەروەری كۆمەڵایەتی لە لوتکەی خراپیدایە، بۆتە كێشەیەك كە رەنگە نەوە کانی ئایندە بە دەستیەوە گیرۆدەبن، بایەخنەدان بەو پرۆسەیە بەها پیرۆزەكانی كۆمەڵگەی كوردەواری لە ڕەگ و ڕیشەوە هەڵتەكاندەوە،ئەو سەرمایە گەورەیەی گەلەکەمان لە دوای رزگاربوونی لە دەستی داگیركاری بەعس و دامەزراندنىی دەسەڵاتی سیاسیی خۆماڵی دەستی كەوت، تێیدا یەكسانی كۆمەڵایەتیمان پشتگوێ خست، بۆیە گەندەڵی بووەتە دیاردەو رەنگە لە داهاتوودا تووشی قەیرانێكی كەلتووری و ئەخلاقی و كۆمەڵایەتیمان بكات، كە چارەسەركردنی زۆر ئەستەم بێت.چونکە دادپەروەری تەنها خۆی لە بواری سیاسی نابینێتەوە، بەڵكو دەبێت باڵ بكێشێت بۆ ناو هەموو جومگەكانی كۆمەڵگە، لە هەرێمی كوردستانیش هەرچەندە هیچ هەنگاوێک وەک پێویست بەدی ناکرێت،بەڵام نابێت دەسەوستان لێی دانیشین،دەبێت هەوڵی پەرەسەندن و جێبەجێكردنی بدەین لە رێگەی سەروەری یاسا و چەسپاندنی سیستەمی پێشكەوتووی دیموكراتی و پشتبەستن بە بنەمای زانستی بۆ بنیاتنانی وڵات کەلە ئاست کۆمەڵگای مەدەنیدابێت، بۆیە دەبێت وەك تاكی كۆمەڵگە لە ترس و تۆقاندن بەكارەهێنانی توندوتیژی لە ژێر پاساوی نەریت و توندەڕەوی ئایین و مەزەەب دووربكەوێنەوە،هەوڵی مسۆگەركردنی زۆرترین ئازادی بۆ تاك و سەربەخۆیی وڵات بدەین، بۆ ئەوەی وەك میللەتێکی زیندوو خەون و ئاواتەکانمان بهێنینەدی،ئەویش دەبێ بایەخ بە دادپەروەری كۆمەڵایەتی بدەین.بێگومان ئامانج لە دادپەروەری کۆمەڵایەتی، ڕەخساندن و دابینکردنی ژیانێکی پڕ لە شانازی و شەرافەتمەندیە بۆ تەواوی ھاوڵاتیانی وڵات، لەژێر سایە و سێبەری دەستوور و یاسادا .\nهەر بۆیە كاتێكیش باس لە دادپەروەری كۆمەڵایەتی دەكەین، پێویستە ئەوە بزانین كە دادپەروەری كۆمەڵایەتی لە كۆمەڵگەیەكدا دێتە بەرهەم و سەركەوتوو دەبێت، كە كۆمەڵگەكە دیموكراتی بێت، كۆمەڵگەی دیموكراتیش پێویستی بە سەروەری یاسا هەیە، هەتا لەكۆمەڵگەدا یاسا سەروەر نەبێت، ناتوانین بەو كۆمەڵگەیە بڵێین كۆمەڵگەیەكی پێشکەوتوو، ئەمە بێجگە لەوەی كە یەكێك لە سیفاتەكانی دیكەی كۆمەڵگەی دیموكراتی ئەوەیە كە ئەو كۆمەڵگەیە بە دامەزراوەیی كرابێت، ئەمە بێجگە لەوەی كە ئەرك و ماف بۆ هەردوو رەگەزی نێر و مێ پێویستە وەك یەك بێت، ئەوكاتە دەتوانین بڵێین لەو كۆمەڵگەدا دادپەروەری كۆمەڵایەتی هەیە.\nچاکسازی و دوژمنەکانی\n2019/09/16 - 2:24 PM\nئەمە یەکەم جار نییە دەسەڵاتدارانی کوردستان جەنگی دژ بە گەندەڵی و ئەنجامدانی چاکسازی رادەگەیەنن، پێشتریش و لەسەرەتا و ناوەراستی هەموو کابینەکاندا پرسی ئەنجامدانی ریفۆرم و چاکسازی و نەهێشتنی گەندەڵی گەرم دەبێت و لە گەڵ خۆیدا هەڵایەکی میدیایی دروست دەکات و ئومێدێکی کاتیش لە ناو خەڵکدا دروست دەبێ.\nئەوەی نوێ و گرنگە لەم خولەی بانگەشەی چاکسازیەدا، ئەوەیە حکومەتی هەرێم بە پرۆژە یاساییەکەوە بە بە گوڕوتینێکی جیاوازەوە هاتووەتە پێشەوە و سورە لەسەر ئەوەی چاکسازییەکی گشتگیری و بنەڕەتی ئەنجام بدات.\nراستە دەرکردنی ئەو یاسایە گرنگە، بەڵام ئەزموونی رابردوو پێمان دەڵی هەم یاساکە و هەمیش راگەیاندنی ئەنجامدانی چاکسازی و ریفۆرم، چەندین ئاڵنگاریی ناوخۆیی و دەرەکیان لەبەردەمەدایە و تێپەڕاندنیان قورسە و ئیرادەیەکی راستەقینە و یەکلایکەرەوەی دەوێ، چونکە هەرکاتێک باس لە چاکسازی دەکرێ، دوژمنەکانی چاکسازی دەکەونە خۆیان و دەیان کۆسپ و لەمپەر دروست دەکەن بۆ ئەوەی ئەو چاکسازییە سەرنەگرێ و هەر وەک دروشمێک بمێنێتەوە.\nسەرەکی ترین دوژمنانی چاکسازی ئەو کەس و لایەنانەن کە بازرگانی بە چاکسازییەوەوە دەکەن. ئەمانە دروشمی چاکسازی هەڵدەگرن لە پێناوی پاراستنی بەرژەوەندییەکانی ئێستایان یان مەرامێک کە لە داهاتوودا بەدەستی بهینن، یان بۆ تێپەڕاندنی ئەجەندا و دەسکەوتێکی سیاسی و ئابوری شەخسی یان حزبی دروشمی چاکسازی بەرز دەکەنەوە.\nئەم جۆرە شەخس و حزبانە، میدیاکان دەکەن بە سەکۆیەکی هەمیشەیی بۆ دروشم و بانگەشەکانیان و بەناوی چاکسازییەوە دروشمی گەورە و داخوازی نائەقڵانی و بەڵینی نابەجێ دەدەن بە خەڵک و لە جیاتی کارکردن، لەناو دروشم و بانەگەشەدا نوقم دەبن.\nدوژمنێکی دیکەی چاکسازی کەسانی نییەت پاک، بەڵام خاوەن تێڕوانینی روکەش و ساویلکانەن. لە رابردوودا هۆکارێکی سەرەکی پەککەوتنی پرۆسەکانی چاکسازی لە هەرێمی کوردستان بەهۆی پرۆژە رووکەش و کورت مەودا و نا واقیعیەکانی ئەم جۆرە کەسانەوە بووە ئەم جۆرە کەسانە هەندێ جار ویستویانە لە رێگەی گوشار و ئەنجامدانی هێزەوە ریفۆرم بکەم، بەڵام لەبەر نەخوێندنەوەی واقعەکە بە کارەسات کۆتایی هاتووە.\nدوژمنێکی دیکەی چاکسازی بۆ حاڵەتی کوردستان، وڵاتانی دەوروبەرە. ئەمانە هەرگیز نایانەوێ لە هەرێمی کوردستاندا دەسەڵاتێکی شەفاف و خزمەتگوزار هەبێ بۆ ئەوەی نەبێتە ئولگویەکی باش بۆ کوردەکانی بەشەکانی دیکەی کوردستان و ئەو گریمانەیە درێژە پێ بدەن کە کورد هەرگیز ناتوانێ خۆی بەڕێوە ببات.\nبۆیە لە هەموو حاڵەتەکاندا ئەوەی دەیەوێ چاکسازی بکات کەس دەستی نەگرتووە، دروشمی بێ کردار هەم بە زیان بۆ خاوەنەکەی و هەمیش بۆ کۆمەڵگا دەشکێتەوە..\nبژاردەکانی بەردەم حکومەتی هەرێم لەیاسای بوجەدا- نەخشە ڕێگای دانوستان\n2019/09/16 - 12:34 PM\nئەحمەدی حاجی ڕەشید\nلە دونیای سیاسەتدا هەمیشە ئەوە باوە وەک پێناسە کە سیاسەت کردن هونەری ئەوەیە کە دەکرێت،(فن الممکنات).\nخۆ ئەگەر لەوە زیاتر و وردتر پێناسەیەکی تازە بکەین بۆ سیاسەت کردن کە پێناسەیەکی وردترو مەنتیقی تر بێت ئەوا دەگەینە ئەو پیناسەیەی کە دەڵێت: سیاسەت کردن بریتیە لە دۆزینەوەی ئەو دەرچەیەی نیوان واقع و مومکندا هەیە.\nبەواتای ئەوەی، ئەوەی دەمانەوێت و هەوڵی بۆ دەدەین مەرج نیە واقع ڕێگەمان بدات بەدەستی بهێنین، یان هەندی دەسکەوت بەدەست دەهێنین کە مومکن نەبوە لەو زەمەنە بەدەستی بهێنن لەناکاو واقعێک روی داوەو بوەتە مومکن وەک روخانی رژێمی پێشوو یان شەڕی داعش و ناوچەکانی دەرەوەی ناوچە کوردستانیەکان یان ئەوەی دوای ریفراندۆم و 16 ئۆکتۆبەر ڕوویدا.\nلێرەوە دەبێت ئەوە ڕوون بێت بۆ بەرپرسانی هەرێم: چی مومکنە کەهەوڵی بۆ بدرێت لە چوارچێوەی ئەو واقعەی کەهەیە.\nسەرەتا با وێنەی واقعی عیراق بخەینە بەردیدی هەمووان لانیکەم ئەوەی کە ئێمە دەیبینین تابزانرێت چ شتێک مومکنە هەوڵی بۆ بدەین لەم کات و سات ، و ئەم واقعەی ئیستا.\nعیراق لە ئیستادا\nلەسەر ئاستی دەرەوە : بە ئاڵۆزترین بارودۆخی سیاسیدا گوزەر دەکات و بەرپرسەکانی خۆیان بۆ یەکلایی ناکرێتەوە چ بەرەیەک یان میحوەرێک هەڵبژێرن، میحوەری ئەمریکی خلیجی یان میحوەر و بەرەی ڕوسی ئێرانی .\nلەسەر ئاستی ناوخۆیی :عیراق وەک دەوڵەت لەهەندێ جومگەو بڕگەدا لەقۆناغی (الدولة العمیقة) وە هەنگاوی ناوە بۆ قۆناغی (اللا دولة) و حکومەتیش رفێندراوە (اختطاف ) لە لایەن هێزە چەک بەدەستەوەکانەوە.\nرۆژانە سیادەی عیراق پێشێل دەکرێت لە هەموو سنورەکانیەوە، ئیسرائیل بە ئاشکراو بێ پەردە بۆردومانی گەنجێنەکانی حەشدی شەعبی دەکات لە قوڵایی عیراقدا و ناشتوانێت هیچ وڵامێکی بدەنەوە چونکە نە هێزی فڕۆکەوانی عیراق دەتوانێت سنووری وڵاتانی دیکە ببەزێنێت و نە دۆستەکانیشی لە سوریاو لوبنان ئەوەی بۆ دەکەن و کار گەشتوەتە ئەوەی بەهانە دەهێننەوە بۆ ئیسرائیل و عیراق تاوانبار دەکەن کە گوایە ئەو گەنجینانەی کەلێیان دراوە جبەخانەی وڵاتانی دراوسێن ئەم لێدوانانەش لەلایەن هێزە شیعیەکانی ترەوە باس کراون ، بۆیە شتێک نەماوە بەناوی ئاسایشی نیشتمانی ، ڕاستە دەزگای ئاسایشی نیشتیمانیمان هەیە بەڵام هێندەی لە خزمەت تایەفەو گروپ و حزب و کەسایەتیەکاندایە هێندە لەخزمەت بەهای نیشتمانپەروەریدا نیە.\nبەهەمان ڕێتم ڕێژەی گەندەڵی و فەساد گەیشتوەتە ئاستە مەترسیدارەکانی ستانداردی جهانی، ناشەفافی حکومەت و پشک پشکێنە شۆر بوەتەوە بۆ جومگە سەرەتاییەکانی بەڕێوەبەراتیەکان، خزمەت گوزاریەکان لە خراپترین ئاستدان .\nئابوری عیراق لە دۆخێکی پڕ مەترسیدایە و بڕی قەرزەکانی لە (۱۲٤) ملیار دۆلارەوە ڕێژەکەی بەرەو هەڵکشان دەڕوات بەهەردوو تەوەرەکەیەوە چ قەرزی دەرەکی بێت کەلەبوجەی ۲٠۱۹ ڕێگریمان لێکردوە چیتر نابێت عیراق قەرزی دەرەکی نوێ بکات ئەگینا زیاتر دەبوو، چ قەرزە ناوخۆیەکان بێت کەدەزگاو دامەزراوەی دارایی و بانکی نەماوە پارەی لێ وەرنەگیرابێت بەقەرز تاکار گەشتوەتە ئەوەی ساڵی ۲٠۱۹ بڕی (۷) ترلیۆن دینار قەرز کراوە لەسندوقی خانەنشین.\nکەدێنە سەر گومرگ ئەوا بۆ زانینی دۆخی خراپی گومرگ وتەکەی کاظم العقابی کە لەلێژنەی دارایدا باسی کرد بەسە بۆ ئەوەی بزانین دۆخی گومرگ چۆنە، لەو کۆبونەوەدا بەرپرسی دەروازە سنووریەکانی عیراق وتی لە باکوری بەسرە لەکۆی (۹) دەروازەی سنووری لە(٥) دەروازەدا لەدوای نیوەڕۆ حکومەتیان تیدا نامێنێت و میلیشیا چەکدارەکان بەکەیفی خۆیان کاڵاو کەل و پەل هاوردە دەکەن.\nسەبارەت بەداهاتە نەوتیەکان\nعیراق لە سەقفی هەناردەکردنی (٤٠٠٠٠٠٠) چوار ملیۆن بەرمیل نەوت نزیک بوەتەوەو هێشتا تەهریب هەر هەیە کەرۆژانە خۆی دەدات لەنزیک (۲٠٠٠٠٠)دوو سەدهەزار بەرمیل نەوت ئەمەش بە وتەی عدنان الجنابی سەرۆکی لێژنەی نەوت و ووزەی پەرلەمان لە خولی دووەمدا.\nئەگەر باسی دەسەڵاتی نەختینە بکەین (البنک المرکزی) تەنها ئەوەندە بەسە لێژنەی دارایی پەرلەمان هەرچەند دەکات لەو بابەتە تێناگات کەبۆچی ئەم بانکە لەماوەی تەنها (٤) رۆژدا نزیکەی (۱) یەک ملیار دۆلار دراوی قورسی دۆلار دەخاتە بازار لەم کاتەدا کەچالاکی بازرگانی لەعیراقدا لە ئاستێکی لاوازدایە ، بەپێی ئەو شیکاریەی سەرۆکی لێژنەی دارایی دەیکات بۆ مەزادی دراوی دۆلار کە ساڵانە نزیکەی (٤٠_٥٠) ملیار دۆلار لەڕێگەی بانکی مەرکەزیەوە دەخرێتە بازار بەمەبەستی وەبەرهینان و هاوردەکردن خۆ ئەگەر لانی کەمی گومرگ بخەمڵێنین کە٥٪ بێت دەبێت وەزارەتی دارایی نزیکەی (۱٠) ملیار دۆلار گومرگی دەست بکەوێت کەلە راستیدا بری گومرگ لە (۳) تیپەر ناکات ئەی باقی ئەو داهاتە لە کوێیە یان ئەو دراوە دەخرێتە بازارەوە بۆ کوێ حەواڵە دەکرێت!\nهەموو ئەمانەی پێشوو کە خستمانەڕوو کە مشتێکە لە خەروارێک پیمان دەڵێن بەزمانی ڕوون ڕاشکاو:\nعیراق وەک وڵات و حکومەتەکەی وەک دەسەڵاتی جێبەجێکردن وڵاتێکی لاوازی بێ ئیرادەی سیادە نوقسانی تاسەر ئێسک گەندەڵی ناشەفافی شپرزە.\nبەڵام دەبێت بەرپرسانی هەرێم بزانن ئەم لاوازیە بەرانبەر کێیە\nجیهانی10 خولەک پێش ئێستا\nناوخۆیی17 خولەک پێش ئێستا


خولی پاڵەوانەکانی ئەوروپا - تۆتێنهام هۆتسپێر vs ڕیاڵ مەدرید - Soccer - Yariga - Results, fixtures, tables and statistics\nلیڤەرپوڵ vs. ماریبۆر بۆروسیا دۆرتموند vs. ئاپۆیل پۆرتۆ vs. ئاڕ بی لایپزیگ شاختار دۆنێستک vs. فێینورد سێڤییا vs. سپارتاک مۆسکۆ تۆتێنهام هۆتسپێر vs. ڕیاڵ مەدرید بێشکتاش vs. پۆرتۆ سپارتاک مۆسکۆ vs. ماریبۆر مانچێستەر ستی vs. فێینورد ناپۆلی vs. شاختار دۆنێستک\nتۆتێنهام هۆتسپێر vs ڕیاڵ مەدرید 3-1\nD. Alli (G) 27' (دروستکرا لە لایەن: K. Trippier)\nD. Alli (G) 56' (دروستکرا لە لایەن: ئێ. دایەر)\nک. ئێریکسن (G) 65' (دروستکرا لە لایەن: هـ. کەین)\n80' کریستیانۆ رۆناڵدۆ (G) (دروستکرا لە لایەن: Borja Mayoral)\n'24 بۆ م. سیسۆکۆ\n'73 بۆ Marco Asensio\n'81 بۆ T. Hernández\n'73 بۆ Borja Mayoral\n'66 بۆ م. دێمبێلێ\n'24 بۆ ت. ئاڵدەرڤیرێلد\n'73 بۆ کەریم بێنزێما\n'81 بۆ لوکا مۆدریچ\n23 ک. ئێریکسن 65'\n4 سێرجیۆ رامۆس 90+1'\n7 کریستیانۆ رۆناڵدۆ 80'\n17 م. سیسۆکۆ بۆ ت. ئاڵدەرڤیرێلد 24'\n18 لۆرێنتی بۆ هـ. کەین 79'\n19 م. دێمبێلێ بۆ H. Winks 66' 89'\n35 Moha Airam گ\n15 T. Hernández بۆ لوکا مۆدریچ 81'\n20 Marco Asensio بۆ کەریم بێنزێما 73'\n21 Borja Mayoral بۆ کەریم بێنزێما 73'\n20/10/18 PRD ڕیاڵ مەدرید 1 - 2 لێڤانتی بینینی ڕووداوەکان زانیاری زیاتر لەسەر ئەم یارییە\n31/10/18 CDR مێلییا 19 : 30 ڕیاڵ مەدرید زانیاری زیاتر لەسەر ئەم یارییە\n6 ئەی ئێف سی بۆرنێماوس 9 +4 17\n4 سێڤییا 9 +8 16\n5 ئاتلەتیکۆ مەدرید 9 +5 16\n6 ڕیاڵ مەدرید 9 +4 14\n7 لێڤانتی 9 -1 13\n8 گێتافی 9 +0 12


سەربەخۆیی كوردستان لەناو ئەدەبیاتی سیاسی بناغەی فكری داكوتاوە، ریفراندۆمیش دەیكات بە واقیع 2017-08-08\nبەر لەوەی بچینە سەر گەنگەشەی پرسێكی چارەنووسسازی وەك ریفڕاندۆمەوە، بەشیاوی دەزانین لە رووی مێژوویەوە بەپشت بەستن بە سەرچاوە زانستییەكان هەڵوەستەیەك لەسەر ناوی كوردستان بكەین و بزانین وشەی كوردستان لەچیەوە هاتووە...؟ !\n دیارە كوردستان وەك زاراوەیەكی نەتەوەیی و جوگرافی، چ ئەمڕۆ و چ لە مێژوودا بەو وڵاتە گوتراوە، كە كورد تیایدا نیشتەجێن.\nهەرچەندە خاكی كوردستان تا ئێستا قەوارەیەكی سیاسی سەربەخۆی نەبووە، بەڵام وڵاتی كوردان لە مێژوودا چ لە لایەن كورد خۆی و چ لە لایەن نەتەوەكانی دراوسێی كورد و ڕۆژئاواییەكانیش بە كوردستان ناوی هاتووە. لە مێژووی كۆندا ئەم ناوچەیە كە ئەمڕۆ كوردستانە بە گەلێك ناو وەكو "سوبێر، سوبارتو، گوتیۆم، زاموا، كوهستان، بیلاد ئەلجیبال، ئەرز لئەكراد.. " ناوی براوە، بەڵام دەركەوتنی ناوی كوردستان بۆ یەكەم جار لە مێژوودا دەگەڕێتەوە بۆ سەدەی دوازدەمی میلادی، كە لە سەردەمی سوڵتان سەنجەر دوایین پاشای سەلجوقی هەرێمێكی ئیداری پێك دێنێت مەڵبەندەكەی قەڵاتی بەهار بوو لە باكووری ڕۆژئاوای هەمەدان، ئەم هەرێمەش لە ڕۆژهەڵاتی زنجیرە چیای زاگرۆس، ویلایەتەكانی هەمەدان و دینەوەر و كرماشانی دەگرتەوە و لە ڕۆژئاواشی شارەزوور و سەنجابی دەگرتەوە. یەكەم نووسەرێك كە ناوی كوردستان بێنێت لە كتێبەكەی، گەڕیدە و مێژوونووس "حمداللە مستوفی قزوینی"بوو بە ناوی "نزهە القلوب" لە سەدەی چواردەمی میلادی. لەم كتێبە باسی ئەو هەرێمە دەكات بە ناوی كوردستان كە لە لایەن سوڵتان سەنجەرەوە پێكهێنراوە، هەرچەندە پێش قزوینی، لە سەفەرنامەكەی گەڕیدەی ئیتاڵی ماركۆ پۆلۆ لە سەدەی سێزدەم ناوی كوردستان هاتووە، بەڵام لەوێ ناوەكە بە(كاردستان Cardistan) هاتووە، نەك كوردستان. \nلەرووی مێژووییەوە لەگەڵ داڕمانی ئێمپراتوریەتەكانی جیهانی دیاریكردنی جوگرافیای سیاسی گەلان بەشێوەیەكی گشتی و پرسی سەربەخۆیی گەلان بەشێوەیەكی تایبەتی بووە جێگای سەرنج و بایەخی نەتەوە پێگەیشتووەكان، ئیدی لەو مێژووە بەدواوە پرسی مافەكانی تاك و ئازادی و دیموكراسیش پەیوەست كرا بە پرسی سەربەخۆیی گەلانەوە، بە واتایەكی روونتر لە پاش جەنگی دووەمی جیهانی تا ئێستا زیاتر لە 30 قەوارە لە جیهان لە ڕێگەی ڕاپرسییەوە سەربەخۆیی خۆیان ڕاگەیاندووە و بوونەتە دەوڵەتی سەربەخۆ. ئێمە ناپرژێنە سەر هەموویانەوە، بەڵام لە رووی مێژووییەوە ئاماژە بەچەند تەجروبەیەكیان دەدەین: \n- لەرێكەوتی 1/7/1962 جەزائیر كە ڕیفراندۆمی سەربەخۆیی ئەنجامدا. دانیشتوانی جەزائیر بە ڕێژەی 99. 72% بە بەڵێ دەنگیان بۆ سەربەخۆیی جەزائیردا و تەنها دوو ڕۆژ دواتر فەرەنسا ناچار بوو دان بە سەربەخۆیی جەزائیردا بنێ. \n_هەروەها لە ساڵی 1991 هەرێمی كۆسۆڤۆی وڵاتی یوگسلاڤیای ئەوكات ڕیفراندۆمی سەربەخۆیی ئەنجامدا و تێێدا دانیشتوانەكەی بە ڕێژەی 99. 98% بە بەڵێ دەنگیان بۆ سەربەخۆیی دابوو، بەڵام بە هۆی بارودۆخی ئەو كاتەی یوگوسلاڤیا و بایكۆتی سربەكانی دانیشتووی ناو كۆسۆڤۆ، ئەو كات جگە لە ئەلبانیا هیچ وڵاتێك دانی بە سەربەخۆیی هەرێمی كۆسۆڤۆ دانەنا. هەمان كۆسۆڤۆ لە ساڵی 2008 بە بێ ئەنجامدانی ڕاپرسی، سەربەخۆیی ڕاگەیاند و لەئێستادا زیاتر لە 111 وڵاتی جیهان دانی پێداناوە. سەرباری ئەمەش چەندین نمونەی دیكەی زیندوو لە ئارادایە كە لە رێگەی پیادەكردنی سیستەمی ریفراندۆم، داوای سەربەخۆیی دەكەن و زەمینەی سیاسی و نێودەولەتی بۆ خۆش دەكەن، وەك باشوری سودان كە سەركەوتوانە ئەنجامدراو گەیشتن بە ئامانجی خۆیان، هەرێمی سكۆتلەندا لە وڵاتی بریتانیا، كە بەچەند تەجروبەیەكی ریفڕاندۆم تێپەریون و بریارە دیسانەوە لەسەر مەسەلەی دەرچوونی بریتانیا لە یەكێتی ئەوروپاو خواستی مانەوەی سكوتلەندا لە چوارچێوەی ئەو یەكێتیە دیسان روو بكەنە سەندوقەكانی دەنگدانەوە، هەروەها پرسی ریفڕاندۆمی هەرێمی كەتەلۆنیا لە ئیسپانیا و كیوبك لە كەنەداو... تاد\n لەم روانگەیەوە ئەو حەقیقەتە زانراوە، كەوا كورد گەورەترین نەتەوەیی بێ دەولەتە و خاكەكەی داگیركراوە و مافی خۆیەتی كە لە پێناو دەڕپەڕاندنی هێزە داگیركەرەكان خەبات بكات و سەروەری و شكۆی نەتەوەیی و دیاری كردنی جوگرافیای سیاسی بە دامەزراندنی دەوڵەتی كوردستانی بۆ خۆی بگێڕێتەوە. ئەم بیرۆكەیەش خۆشبەختانە جگە لەوەی لەناو ئەدەبیاتی سیاسی زۆربەی لایەنە سیاسیەكانی كوردستان دا جێگای خۆی كردۆتەوە. هاوكات رۆژ لە دوای رۆژ بناغە پتەوی فكری و سیاسی جەماوەری دادەكوتێ و پرسی وروژاندنی سەروەری وبانگەوازی سەربەخۆیی خەریكە پانتایی كوردستان بەخۆیەوە دەگرێ. وەك وەبیر هێنانەوەش لەسەرەتای دابەشكردنی كوردستان تاكو كۆتایی نیوەی یەكەمی سەدەی بیستەم لە چوار پارچەی كوردستان چەندین شۆڕش شۆڕش لە پێناو سەروەری نەتەوەیی و هەوڵدان بۆ یەكگرتنەوەی كوردستان و دامەزراندنی دەوڵەتی كوردی بەرپا بوو كە دەكرێت ئاماژە بە شۆڕشەكانی شێخ مەحموود و سمكۆ شكاك و دامەزراندنی كۆماری كوردستان لەسەر دەستی قازی و بارزانی نەمر بكەین. كەواتە راگەیاندنی سەربەخۆیی بەسروشتی خۆی مافە، نەوەك بەخشین، بەڵكو مافێكی رەواو یاساییشە بۆ هەر گەلێكی خاوەن قەوارەیی نەتەوەیی، چونكە هەموو بڕیارەكانی نەتەوە یەكگرتووەكان و رێكەوتننامە نێودەوڵەتییەكان، دانیان بەم مافەدا ناوە، لەم بارەوە بیرمەندی سۆسیۆلۆژی ( جان جاك رۆسۆ ) دەڵێت: مرۆڤ بە ئازادی لە دایك دەبێت، كەچی لە هەموو شوێنێكدا زنجیری كۆیلایەتی بەكێش دەكات، بێگومان سەرەكیترین و یەكەمین كۆڵەكەی ژیان و بەرزترین هیوای مرۆڤ (ئازادی) یە، هەروەها ( گـاندی ) یش دەڵێت: ئەگەر نەتوانین بە ئـازادی بژین، باشتر وایە باوەش بۆ مەرگ بكەینەوە، بەو مانایەی واتا ژیان و ئازادی تەواكەری یەكترین. \nئەم شرۆڤانە راماندەكێشن بۆ ئەوەی هەڵوەستەیەك لەسەر چەمكی " مافی چارەی خۆنووسین " بكەین، كە لە بواری سیاسەتی نێودەوڵەتی و، زانیاری سیاسیدا هاتۆتە ئاراوە و، بووە بە زاراوەیەكی یاسایی و سیاسی جیهانی، ئاماژە بەوە دەكات، كە هەر نەتەوە و گەلێكی خاوەن ناسنامەی جیاواز، مافی ئەوەی هەیە كە خواستە سیاسییەكانی خۆی دیاری بكات و شێوازێكی سیاسی دروستیش بگرێتەبەر بۆ هێنانەدی ماف و داوا رەواكانی و بەڕێوەبردنی ژیانی گەلەكەی، لە چوار چێوەیەكی یاسایی و دەستووریدا، بەبێ دەست تێوەردانی دەركی، یان سەركوتكردن لە لایەن دەوڵەتانی بێگانەوە. لەمیانی ئەم بەرچاو روونكردنەوانە دەمانەوێ ئەوە راستیە بدڕكێنین كەوا نكۆلی لەوە ناكرێ كەوا هاوكێشەی پاڵپشیی نێودەوڵەتی لە پرۆسەی سەربەخۆیی دا گرنگە و پێویستە، بە جۆرێك لە گرەنتی نێودەوڵەتی هەیە بۆ سەرخستنی پرۆسەكە، بەڵام نابێ ئەو حەقیقەتەش فەرامۆش بكەین، كە لە هیچ یەك لەو وڵاتانە بە پرۆسەی ڕیفراندۆم و سەربەخۆیی تێپەڕیون، لەسەر ویستی پێشنیارێكی دەرەكی نەبووە، بەڵكو سەركردایەتی سیاسی ئەو نەتەوانە و ئەو قەوارانە بە پشتبەستن بە خواستی زۆرینەی دانیشتوان ئەو پرۆسەیەیان دەستپێكردووەو ئەنجامیان داوە. هەنوكەش كە پرسی سەربەخۆیی كوردستان و ئەنجامدانی ڕاپرسی گشتی بۆتەوە باسێكی گەرمی بازنەی سیاسی و ئەكادیمی و شەقامی كوردی لە هەرێمی كوردستان، وەك مژارێكی گەرمیش شەن و كەو دەكرێ، زۆر گرنگە كەوا كۆدەنگی نیشتیمانی بۆ كۆكرێتەوەو ڕەهەندە جیاجیا پۆزەتیڤیەكانی ڕیفراندۆم و سەربەخۆیی زیاتر بۆ تاكەكان شیبكرێتەوە، هاوكات خۆشمان بپارێزین لەوەی پرسە بچوككراوەكان یەكریزی نیشتیمانی بشێوێنێ و دەستی دەرەكی راكێشێتە ناوخۆ، چونكە ئەم دەرفەتە لەپاش 100 ساڵ بەسەر رێكەوتنی سایكس بیكۆ و دابەشكردنی كوردستان، زۆر بە ئەستەم بەم شێوەیە دووبارە دەبێتەوە كە هەموو دۆخەكان لە قازانجی كورد شكاوەتەوە. لەم روانگەوە سوود وەرگرتن لە ئەزموونی گەلان دنیایەك دەرس و پەندی گرنگی تێدایە كە ئێمەی كورد لە پرۆسەی هەنگاونانمان بەرە و ڕیفراندۆم و جاڕدانی سەربەخۆیی دەتوانین سوودی لێوەرگرین. \nوەك وەبیرهێنانەوەش پێویستە جەخت لەسەر ئەوە بكرێتەوە كەوا گرنگترین بڕیاری كۆمەڵەی گشتی نەتەوە یەكگرتووەكان، بریاری ژمارە 1514 ە، لە (14ی/دێسەمبەری/ 1960) دا دەرچووە، بە ناونیشانی ( راگەیاندنی پێدانی سەربەخۆیی بۆ وڵاتان و گەلانی ژێردەستە ) لە مادەی یەكەمی راگەیاندننامەكەدا، كۆمەڵەی گشتی نەتەوە یەكگرتووەكان رایدەگەیەنێت: " هەموو گەلێك مافی چارەی خۆنووسینی هەیە، بەپێی ئەم مافەش، مافی ئەوەی هەیە كە بە ئازادی پێگەی سیاسی خۆی دیاری بكات، بە ئازادیش هەوڵی گەشە كردنی ئابووری و كۆمەڵایەتی و رۆشنبیری خۆی بدات " 90دەوڵەت دەنگیان بۆ ئەم بڕیارە دا، 9 دەوڵەتیش دەنگیان بۆ نەدا. بڕیارەكە ئاماژەش بەوەش دەكات: " ژێردەستكردن و زاڵبوون و چەوسانەوەی گەلان لە لایەن بێگانەوە، ئەوە دەگەیەنێت كە حاشا لە مافە بنەڕەتییەكانی مرۆڤ دەكرێت، ئەمەش دژ بە راگەیاندنەكەی نەتەوە یەكگرتووەكانە، تەنگ بە پروسەی ئاشتی و هاوكاری نێودەوڵەتی هەڵدەچنێ. " \nلەكۆی ئەم گەنگەشەیەشەوە دووپاتیدەكەینەوە كەوا گەلی كوردستان گەورەترین قەوارەیی بێ دەولەتە، كە وێرای قوربانی زۆری تا هەنوكەش خاكەكەی داگیركراوە، بۆیە مافی سروشتی خۆیەتی لەپێناو سەربەخۆیی و دیاری كردنی جوگرافیای سیاسی بە دامەزراندنی دەوڵەتی كوردستانی شكۆ بۆ خۆی بگێڕێتەوە...... هەنوكەش كاتی هاتووە كە هەنگاوی عەمەلی بۆ راگەیاندنی سەربەخۆیی بهاوێژین، چونكە میوە هەر ئەو كات جوانە كە كارك و كاڵە بە دارەوە بێت، چونكە ئەگەر پێگەیشت و لێ نەكرێتەوە، دواتر بەسەر دارەوە دەڕزێ و كەس كەڵكی لێ وەرناگرێ.


چەند ڕۆژێكە ژمارەیەك كۆچبەری كورد لە دوورگەیەكی یۆنان گیریان خواردووە – تۆڕی میدیایی خەڵک\nماوەی دوو ڕۆژە ٣٥ كۆچبەری كورد بەھۆی لەكاركەوتنی بەلەمەكەیان لە دوورگەیەكی شاخاوی یۆنان گیریان خواردووە، ئاو و خۆراكیشان لێبڕاوە و داوای ھاوكاری دەكەن.\nبەپێی زانیارییەكان، سەرجەم كۆچبەرەكان خەڵكی سلێمانی و چەمچەماڵ و ڕانیە و سەیدسادقن و لە كەناراوەكانی توركیاوە بەڕێكەوتن بەرەو ئیتاڵیا، بەڵام لە بەرەبەیانی ڕۆژی پێنجشەممە لە نزیك دوورگەی (لارۆس)ی یۆنان ماتۆڕی بەلەمەكەیان لەكاركەوت و بۆ ئەوەی لە ئاودا تووشی ھیچ ڕووداوێكی نەخوازراو نەبن، بڕیاریاندا لە گەشتەكە بەردەوام نەبن و لەو دوورگە شاخاوییە لایاندا.\nلە ئێستادا، كۆچبەرەكان ئاو و خۆراكیان لێبڕاوە و بە مەبەستی ڕزگاركردنیان پەیوەندییان بە ھێزی دەریاوانی یۆنانەوە كردووە، بەڵام بەھۆی ھەڵكردنی ڕەشەبایەكی بەھێز لە ناوچەكە، ڕزگاركردنیان بە یەختی ھێزی دەریاوانی یۆنان كەمێك ئەستەمە و بەدوای ڕێگەچارەی ترن بۆ ڕزگاركردنیان.\nخەڵك ئاگرێك لە دوورگەی ساردینیا لە ئیتاڵیا كەوتووەتەوە، تا ئێستا بووەتە هۆی دەربەدەربوونی زیاتر لە هەزار و 500 كەس. هاوكات، دەسەڵاتدارانی یۆنان…


ئێستا نیوز - شەلال عەبدول قایمقامی دووز خورماتوو بۆ ئێستا نیوز: هەشتا هەزار خێزان لە خورماتوو ئاوارەن ولە ئێستادا لە ناوچەكانی هەرێمی كوردستان ژیان دەگوزەرێنن\n2017/12/05 6:39 PM - دیمانە\nشەلال عەبدول قایمقامی دووز خورماتوو بۆ ئێستا نیوز:\nهەشتا هەزار خێزان لە خورماتوو ئاوارەن ولە ئێستادا لە ناوچەكانی هەرێمی كوردستان ژیان دەگوزەرێنن\nشەلال عەبدول قایمقامی دووز خورماتوو لە دیمانەیەكی تایبەتی لە گەڵ (ئێستا نیوز) دا چەند پرسێكی گرنگ سەبارەت بە شارۆچكەی دووز خورماتوو دەخاتە ڕوو، ڕاشیدەگەێنێت كە حكومەتی عێراق لە هەوڵی ئەوەدایە پرۆسەی تەعریب كردنی كركوك دووبارە بكاتەوە و ژمارەیەك خێزانی عەرەبی دانیشتووی ناوەراست وباشوری عێراق بۆ كەركوك دەگوازیتەوە.\nئێستا نیوز:لە دوای رووداوەكانی 16/10، لە ئێستادابارودۆخی خورماتوو لە چی ئاستێكدایە؟\nشەلال عەبدول:لە ئێستادا شارۆچكەكە لە ژێر دەسەڵاتی حەشدی شەعبیدایە،بە هۆی شاڵاوەكانی ئەو هێزەوە زیاتر لە نیوەی دانیشتوانی خورماتوو كە لە پێكهاتەی كوردن ئاوارە بوون وماڵ وحاڵی خۆیانیان بە جێهێڵاوە ولە ئێستادا بە هۆی مەترسییەكانی حەشدی شەعبی بۆ سەریان ناتوانن بگەڕێننەوە نێو ماڵ وحاڵی خۆیان، ئەوانە قسوریان لە سوتاندن وڕوخاندن وبە تاڵان بردنی ماڵی كوردانی خورماتوویان نەكردووە كە زۆرینەی ئەو تاوانانە بە وێنەو ڤیدیو وەكو بەڵگە نامە لە لامانن.\nئێستا نیوز: ژمارەی ئاوارەكانی خورماتوو چەند دەبن؟\nشەلال عەبدول: هەشتا هەزار خێزان لە خورماتوو ئاوارەن ولە ئێستادا لە ناوچەكانی هەرێمی كوردستان ژیان دەگوزەرێنن كە بارودۆخیان بە هاتنی وەرزی زستان ونەبونی پێداویستی تایبەت لە مەترسیدایە، لە گەڵ ئەوەشدا ناتوانین بە كەس بڵێن بگەڕێنەوە شارۆچكەكە چونكە ناتوانین ژیانی كەس بپارێزێن.\nئێستا نیوز: ژمارەی قوربانیانی تاوانەكانی حەشدی شەعبی چەندن؟\nشەلال عەبدول:تاكو ئێستا حەفت هاوڵاتی شەهیدبوون كە یەكێك لەو هاوڵاتییانە لە لایەن حەشدی شەعبییەوە بە شێوەیەكی دڕندانە شەهید كرا، سەرباری ئەوەی چەكدارانی حەشد تاوانی نامرۆڤانەیان دژ بە ژمارەیەك لە هاوڵاتی سیڤیل ئەنجامداوە.\nئێستا نیوز: پەیوەند بە بارودۆخی ئێستای كەركوك، دۆخی شارەكە لە چی ئاستێكدایە؟\nشەلال عەبدول: لە ئێستادا حكومەتی عێراق لە هەوڵی ئەوەدایە دووبارە پرۆسەی تەعریب كردن لە كەركوك دووبارە بكاتەوە، بەوەش كە ژمارەیەك لە خانەوادەی چەكدارانی حەشدی شەعبی لە ناوەڕاست وباشوری عێراق بۆ كەركوك دەگوازێتەوە، ئەو ڕەفتارەی حكومەتی ناوەند خزمەت بە بارودۆخی ناوچەكە ناكات، هەوڵەكەی بۆ ئەوەیە هاوسەنگی لە نێوان دانیشتوانی كەركوك دروست بكات وبڵێت ڕێژەی عەرەب لەو شارە هاوشانە بە ڕێژەی كورد.\nئێستا نیوز: قسەتان لە سەر ڕفاندنی بەردەوامی هاوڵاتیان لە خورماتوو چییە؟\nشەلال عەبدول: كۆمەڵێك بەرپرسی نابەرپرس لە شارۆچكەی خورماتوو هەن لە پاڵ حەشدی شەعبی دەجوڵێنەوە و وەزعەكەیان قوستۆتەوە ودەستییان بە ڕفاندن ودەستدرێژیكردن وتیرۆركردنی خەڵك كردووە، ئێمە وەكو ئیدارەی شارۆچكەكە كردەوەكانی ئەو كەسانە ئیدانە دەكەین وبۆ ئەو مەبەستەش چەند جارێك لە گەڵ حكومەتی ناوەند ومەرجەعە ئاینییە شیعیەكان وحكومەتی هەرێمی كوردستانیش قسەمان كردووە وئەو كردانەوەمان پێیان ڕاگەیاندوون و وتومانە ئەوانە دەیانەوێت ببنە جێگرەوەی هێزە ئەمنییەكانی خورماتوو كە ئەو ڕەفتارانەیان مایەی قەبوڵ كردن نییە.\nئێستا نیوز:كێن ئەوانەی كە زیاتر دەكرێنە ئامانج ودەڕفیندرێن یاخود تیرۆر دەكرێن؟\nشەلال عەبدول: زیاتر عەرەبی سوننەو توركمانی سوننە دەكرێنە ئامانج وناو بە ناویش كورد دەكرێنە ئامانج بەڵام كەمتر لەوان.\nئێستا نیوز: سەبارەت بە پشتگوێ خستنی دووز خورماتوو لە لایەن حكومەتی عێراقەوە چی دەڵێن؟\nشەلال عەبدول: حكومەتی عێراق چەند ساڵێكە شارۆچكەكەمانی پشتگوێ خستووە وئاوڕی لێنەداوەتەوە، لە ساڵی 2013 تاكو ئێستاكە هیچ پرۆژەیەكی خزمەتگوزاری بو دووز خورماتوو ئەنجام نەداوە و وەكو پێویست هیچی بۆمان نەكردووە .لە سەر ئەو پشتگوێ خستنە هەڵویستمان هەبووە ولایەنە فەرمییەكانمان ئاگادار كردۆتەوە.\nئێستا نیوز: ئێووە چی داواكارییەكتان لە حكومەتی هەرێمی كوردستان هەیە؟\nشەلال عەبدول: داواكاری ئێمە ئەوەیە كە هەوڵ بۆ هەڵوەشاندنەوەی ئەو بڕیارە بدات كە لە ساڵی 1976 لە لایەن حكومەتی ئەو كاتەی عێراق دەركراو بە هۆیەوە دووزخورماتوو لە سەر كەركوك لابراو خرایە سەر پارێزگای سەڵاحەدین ، خوازیاری ئەوەین كە حكومەتی هەرێمی كوردستان لەوەدا هاوكارمان بێت بۆ ئەوەی شارۆچكەكەمان بگەڕێتەوە سەر كەركوك ولە سەر پارێزگای سەڵاحەدین نەمێنێت.\nسازدانی پەیامنێری ئێستا نیوز/عومەرئاوارە\nئەم بابەتە 767 جار خوێندراوەتەوە


کاسبکارێکی شنۆیی لە کێلەشین بریندار کرا\n14:28 - 6 گەلاوێژ 2719\nئاژانسی کوردپا: کاسبکارێکی کورد بە تەقەی هێزە نیزامییەکانی حکوومەت، لە بەرزاییەکانی کێلەشیندا بریندار کرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ئێوارەی ڕۆژی شەممە، ٥ی گەلاوێژ، کاسبکارێکی کوردی خەڵکی شاری شنۆ، بە ناوی \_"نەسیر مەعرووفی\_"، تەمەن ٢٧ ساڵ، خەڵکی گوندی \_"کانی ڕەشـ\_"ـی شاری شنۆ، بە تەقەی هێزە نیزامییەکانی حکوومەت، لە بەرزاییەکانی کێلەشیندا بریندار کرا.\nئەم کاسبکارە، پاش برینداربوونی ڕەوانەی ناوەندی دەرمانی کراوە و لە ئێستادا لەژێر چاوەدێریی پزیشکیدایە.\nهێزە نیزامییەکانی حکوومەت، بەبێ ئاگادارکردنەوەی پێشوو، تەقەی لەو کاسبکارە کوردە کردووە.\n\_"نەسیر مەعرووفی\_"، بەهۆی بەرکەوتنی گولـلە لە لای پشت و ملیەوە، بریندار بووە و لە نەخۆشخانەی شاری ورمێدا خەوێندراوە.


"ئیسلامییەكان نابنە جێگەی ئومێدی خەڵك" - تۆڕی میدیایی خەڵک\n“ئیسلامییەكان نابنە جێگەی ئومێدی خەڵك”\nچاودێران بە پێویستی دەزانن حزبە ئیسلامییەكان زیاتر بە ڕووی كۆمەڵگەی كوردیدا بكرێنەوە\nچاودێرێكی سیاسی سەبارەت بە كۆنگرەی چوارەمی كۆمەڵی ئیسلامی دەڵێت كۆمەڵی ئیسلامی بەم قەبارەو شێوازەی ئێستایەوە، ناتوانێت ببێتە جێگەی ئومێدی خەڵكێكی زیاتر و ئەمە سەبارەت بەسەرجەم ئیسلامییەكان ڕاستە.\nئەبووبەكر كاروانی چاودێری سیاسی و ئەندامی پێشووی مەكتەبی سیاسی یەكگرتووی ئیسلامی كوردستان دەڵێت، دانپێنانێكی لێپرسراوانەو راستگۆیانەی ئەمیری كۆمەڵی ئیسلامی مامۆستا عەلی باپیر، لەگوتاری كردنەوەی كۆنگرەی چوارەمی حیزبەكەیدا كە دەڵێت، كۆمەڵی ئیسلامی بەم قەبارەوشێوازەی ئێستایەوە، ناتوانێت ببێتە جێگەی ئومێدی خەڵكێكی زیاتر و ئێمەش دەڵێین ئەمە سەبارەت بەسەرجەم ئیسلامییەكان ڕاستە.\nئەمە لە كاتێكدایە ئەمڕۆ كۆنگرەی چوارەمی كۆمەڵی ئیسلامی بەڕێوە دەچێت و بڕیارە ئەمیرێكی نوێ بۆ حزبەكە هەڵبژێردرێت.\nبەپێی زانیارییەكان عەلی باپیر جارێكی دیكە بە ئەمیری كۆمەڵی ئیسلامی كوردستان هەڵدەبژێردرێتەوە.\nلە ماوەی رابردوودا حزبە ئیسلامییەكان جگە لە نوێنەرایەتیكردنی بەشێكی كەمی خەڵكی كوردستان كە لە باشترینیدا 17%ی تێپەڕنەكردووە، نەیانتوانیوە ببنە جێی خواستی زۆرینەی خەڵكی كوردستان.\nلەسەر ئاستی كاری رێكخراوەییشدا حزبە ئیسلامییەكان هێندەی دابەشبوون بەسەر بەرەی حزبە فەرمانڕەوانكاندا نەیانتوانیوە لەنێو خۆیاندا پێكبێن، بەرەیەك دروست بكەن، هەوڵەكانیان لەمبارەیەوە شكستی هێناوە.\nئێستا باس لەوە دەكرێت كۆمەڵ و یەكگرتوو جارێكی دیكە لە هەوڵی پێكهێنانی بەرەیەكدان بۆ هەڵبژاردنەكانی پەرلەمانی عێراق، بەڵام بە رای چاودێران سەركەوتوو نابن لە ئەم هەنگاوەشیاندا.\nحزبە ئیسلامییەكان ناچارن بۆ هەڵبژاردنەكانی ئەم جارەی پەرلەمانی عێراق كە بڕیارە لە پایزی ئایندەدا ساز بكرێت، لەنێوخۆیاندا بەرەیەك دروست بكەن یان بچنە بەرەی حزبە فەرمانڕەواكانەوە، چونكە یاسای هەڵبژاردن گۆڕانكاری تێدا كراوە، حزبە بچوكەكان ناتوانن بە تەنها هیچ كورسییەك بەرنەوە.\nبە رای چاودێرانی سیاسی هۆكاری گەشەنەكردنی حزبە ئیسلامییەكان یان بچووكبوونەوەیان پەیوەندی هەیە بە شێوازی كاری ئەوان كە زۆر سنووردارە، زۆرینەی هاووڵاتیان ناتوانن لەچوارچێوەی پرۆژە و كارەكانیاندا خۆیان ببیننەوە، بەڵكو بۆ كۆمەڵێك خەڵكی دیاریكراوە، ئەمەش بەهۆكاری پابەندبوونی ئەو حزبە ئیسلامیانە بە هەندێك رەوتی ئاینی دیكەی ئیخوان و سەلەفییەوە كە كۆمەڵگەی كوردی بەگشتی لەگەڵ ئەو رەوتانەدا رانەهاتووە.\nچاودێران بە پێویستی دەزانن حزبە ئیسلامییەكان زیاتر بە ڕووی كۆمەڵگەی كوردیدا بكرێنەوە و گوتار و پەیامەكانیشیان بوێرانەتر بەڕووی فەرمانڕەواكانی هەرێمدا بەرز بكەنەوە، گەرموگوڕتر بەرگری لە مافەكانی خەڵك بكەن.\nلە هەرێمی كوردستاندا یەكگرتووی ئیسلامی، كۆمەڵی ئیسلامی، بزوتنەوەی ئیسلامی لەگەڵ رەوتی سەلەفییەكان و ژمارەیەك رێكخراو و گرووپی دیكەی ئیسلامی سەرقاڵی كاری سیاسی و رێكخراوەین، بەڵام گوتاری ئەو لایەنانە نە ئۆپۆزسیۆنێكی تەواوە، نە بەشداری دەسەڵاتیشن، بۆیە بەردەوام روبەڕووی رەخنە بوونەوە.\nرەخنەیەكی دیكە كە روبەڕووی حزب و لایەنە ئیسلامییەكان دەبێتەوە نەگۆڕینی دەموچاوەكانە، بەتایبەت سەركردەكانی یەكەمیان بەردەوام دووبارە دەبنەوە.\nهاوكات بەشداریكردنی زۆرینەی سەركردەی حزبە ئیسلامییەكانە لە پۆستەكانی پەرلەمان و حكومەت و وەرگرتنی خانەنشینی و ئیمتیازاتە زۆرەكان لە هەرێمی كوردستان و عێراق كە جێگەی نیگەرانی زۆری خەڵكە.\nپیسی هەوا هۆكاری سەرەكی مردنە لە ئەوروپا\nکۆمەڵێک وێنە کە نیشانی دەدات تەکنەلۆژیا و سۆشیال میدیا چی لێکردووین!\nئه‌رشیفه‌کان مانگێک دیاری بکه ئازار 2021 (1) شوبات 2021 (1613) كانونی دووه‌م 2021 (906) كانونی یه‌كه‌م 2020 (62)


وتووێژی پۆل:فەیلەسووفەکان بە پێی ڕەگەز - ویکیپیدیا، ئینسایکڵۆپیدیای ئازاد\nوتووێژی پۆل:فەیلەسووفەکان بە پێی ڕەگەز\nکاک چالاک نەتەوە ناگونجێ لەگەڵ ئەمە/ لێرە مەبەستی ڕەگەزنامەیە نەک نەتەوە، یەعنی بۆ نمونە فەیلەسووفە سعودیەکان و فەیلەسووفە عێراقیەکان ھەردووکیان نەتەوەیان عەرەبییە بەڵام ڕەگەزنامەکانیان جیاوازە--Ferxwaz (لێدوان) ٠١:٥٢, ١٤ کانوونی دووەم ٢٠١٣ (UTC)\nئەوە بۆ وتووێژ دەبێ و قسەکەشت جێی ڕوانینە. دەی یانی ئێستا من و تۆ ھاوڕەگەز نین؟--چالاکWьтуwеж (٢٥ی بەفرانباری ٢٧١٢) ٠١:٥٥, ١٤ کانوونی دووەم ٢٠١٣ (UTC)\nھاونەتەوەیەن و ھاوڕەگەزیشین، بەڵام لە ڕووی یاساییەوە (نەک لە ڕووی خوێن و ڕەچەڵەکەوە) ھاوڕەگەز نین، ئەم ڕەگەزە ھەر ئەو ڕەگەزە نییە کە پشتاوپشت دەگوێزرێتەوە، ئەمە ڕەگەزنامەیە نازانم لای ئێوە چی پێ دەوترێت یەعنی پێناسەت دەکات کە لە چ وڵاتێکدا دەژیت. ئێستا ئەگەر سەیری ویکی ئینگلیزیش بکەیت ھەر وایە فەیلەسووفە جەزائیرییەکان و عێراقییەکان جیاوازن. کە وترا عێراقی لێرەدا نەتەوە نامێنێت ڕەگەزنامەی عێراقی دەست پێدەکات ئینجا ناوترێت عەرەبە یانیش کوردە دەوترێت ڕەگەزنامەی عێراقییە.\nئەوەی بەپێی نەتەوەکان ئەو جیاوازە ئەھا en:Category:Medieval Arab philosophers واتە تەنیا فەیلەسووفە عەرەبەکان جا لە ھەر وڵاتێک بن.--Ferxwaz (لێدوان) ٠٢:١٦, ١٤ کانوونی دووەم ٢٠١٣ (UTC)\nزۆر جوان لێت حاڵیم دەڵێی چی بەڵام ئەو شتەی من و تۆ جیا دەکاتەوە نە نەتەوەیە و نە ڕەگەز. دەبێ بگەڕێم بزانم چییە ئەم وشەیە. خۆ تۆ باش دەزانی ڕەگەز دەبیتە Race و نەتەوەش Nation، یانی شتەکە وەک عەرەب دەڵێ زۆر موقەعەدە.--چالاکWьтуwеж (٢٥ی بەفرانباری ٢٧١٢) ٠٢:٣٤, ١٤ کانوونی دووەم ٢٠١٣ (UTC)\nنا کاکە لای ئێمە ئەو شتەش ھەر ڕەگەزە. یەعنی بۆ نمونە من دەڵێم ڕەگەزنامەی من عێراقییە.--Ferxwaz (لێدوان) ٠٢:٤٤, ١٤ کانوونی دووەم ٢٠١٣ (UTC)\nوەرگیراو لە «https://ckb.wikipedia.org/w/index.php?title=وتووێژی_پۆل:فەیلەسووفەکان_بە_پێی_ڕەگەز&oldid=183103»\nئەم پەڕەیە دواجار لە ٠٢:٤٤ی ١٤ی کانوونی دووەمی ٢٠١٣ نوێ کراوەتەوە.


Home›وەرزش›جیهانی›ڤیدیۆ:ئاتلەتیکۆمەدرید بەرشەلۆنەی تووشی سێیەم شکست کرد\nلە خولی ئیسپانیاو لە رکابەرییەکانی هەفتەی دەیەم، یانەی ئاتلەتیکۆمەدرید لە یاریگای خۆی میوانداری یانەی بەرشەلۆنەی کردوو لە ئەنجامدا توانی یاریەکەی 1-0 لێ بباتەوە و یانە کەتەلۆنیەکە تووشی سێیەم شکست لەم وەرزە بکات.\nپاش چەند هەوڵدانێک، یانەی ئاتلەتیکۆمەدرید لە خولەکی 45+3 سوودی لە هەڵەیەکی تیرشتیگنی گۆڵپارێزی یانەی بەرشەلۆنە بینی و توانی گۆڵی پێشکەوتن لە لایەن کاراسکۆی بەلجیکییەوە بکات.\nلە گێمی دووەم بەرشەلۆنە پیکێی تووشی پێکانێکی قورس بوو، زۆر هەوڵی راستکردنەوەی ئەنجامەکەیدا، بەڵام سەرکەوتوو نەبوو، لە کۆتایدا یاریەکە بەو تاکە گۆڵە بە سوودی کوڕانی سیمیۆنی تەواو بوو،کە ئەمەش یەکەم بردنەوەیان بوو دوای 17 یاری لالیگا.\nبەم شکستە خاڵەکانی بەرشەلۆنە بووە 11 خاڵ و لە پلەی دەیەم دێت، یانەی ئاتلەتیکۆمەدرید تەنیا یانەیە لەم وەرزە لە خولەکە نەدۆڕاوە، بە 20 خاڵ لە پلەی دووەم دێت بە جیاوازی گۆڵ لەگەڵ ریاڵ سۆسیداد و یارییەک کەمتریشی ئەنجامداوە.\nباشترین و خراپترین یاریزانی بەرشەلۆنە بەرامبەر بە ئاتلەتیکۆمەدرید دیاری کرا\nبۆ یه‌كه‌مجار له عێراق كوردێك به‌فه‌رمى بڕوانامه‌ى رۆژنامه‌نووسانى جیهانى وه‌رگرت\nچەند بەربەستێک هەیە کە وا دەکات دادگای فیدڕاڵی عێراق کارا نەبێتەوە


كورد "دایكە زوڵێخا"یشی هەیە\nدایكە زوڵێخا بەو پارەیەی كۆی كردبووەوە بۆ ئەوەی سەردانی ماڵی پەروەردگاری پێ بكات، لە رێگەی خزمەتكردنی پێشمەرگەوە توانی سەردانی دڵ و ویژدانی هەموو كەسێك بكات كە لە دژی تاریكی دەجەنگن.\nدایكە زوڵێخا نموونەیەكە لە هەزاران ئافرەتی تر كە بەردەوام بەشێك بوونە لە بزاڤی رزگاریخوازی گەلی كوردستان و لەسەر دەستی ئەوان و قوربانییەكانیان كە بەشێكن لە قوربانییەكانی پێشمەرگە، ئەوڕۆمان دروست بووە.\nلە كاتێكدا دایكە زوڵێخا بەجێی هێشتین كە ژمارەیەك ئافرەتی كورد كە دەبوو ئەوانیش رۆڵی دایكایەتی ببینن و نوێنەرایەتی داخوازی و جەرگ سووتان و فرمێسكی دایكە شەهید و پێشمەرگەكانی كوردستان بكەن، نەك بە لێدوان و هەڵوێستەكانیان سووكایەتی بە هاوسەری شەهیدان بكەن و ناوی پێشمەرگە بكەن بە كاڵایەك بۆ سازشكردن لەسەر چۆنیەتیی ڕادەستكردنەوەی نیشتمان بە داگیركەران.\nدایكە زوڵێخا كە پێشمەرگە ناسناوی "دایكی پێشمەرگە"یان پێ بەخشیبوو، وەك خۆی لە تۆمارێكی ڤیدیۆییدا دەڵێ :"ئەو پارەی لۆ حەج و عومرەی دامنابوو، گۆتم خزمەتی پێشمەرگەی پێ بكەم باشترە".\nئەو بەو شێوەیە دایكایەتی پێشمەرگەكانی كردە پیشە و هەموو رۆژێك خواردنی دەستی ئەو و كچەكەی دەگەیشتە سەنگەرەكانی پێشمەرگە، دایكە زوڵێخا لەو تۆمارە ڤیدیۆیە ئەوەش دەڵێ :"دەزانم پێشمەرگە پێویستیان بە خواردنی من نییە، بەڵام هەر خۆشە" ئەو خۆیشی خۆی لە نزیكبوونی لە كوڕەكانی دەبینییەوە لەوەی كە سەنگەرەكان پڕ لە بۆن و هەست و سۆزی دایكایەتی بكات.\nدایكە زوڵێخا چۆن بە كارەكانی لە دوو ساڵی رابردوودا حەقیقەتی ئافرەتی كورد و گیانی خۆڕسكانەی بەرەنگاریی دوژمنان و بەرگریكردنیان لە وڵات نیشان دا، بە هەواڵی كۆچی دواییشی ئەوەیان بە بیر خەڵك هێنایەوە كە هێشتا دنیا خێری تێدا ماوە و لە نێو ئەو گێژاوەی كە كەسانی وەك سروە عەبدولواحید و ئاڵا تاڵەبانی خەبات و خۆڕاگری ئافرەتانی كوردیان خستووەتە ژێر هەزاران پرسیار و گومانەوە، لەوەی ژنی كورد بە پێچەوانەی مێژوو ئەو جارەیان ئەوان ببنە خزمەتكار و ئەڵقە لە گوێی داگیركەران، ئەوە گەورەیی و شكۆی دایكە زوڵێخا توانی سێبەری خێر بگەڕێنێتەوە سەر حەقیقەتی خەبات و بەرخودانی ئافرەتانی كورد بەتایبەتی لەو قۆناغە هەستیارەی ئێستەدا كە بە هەموو شێوەیەك بەشێكن لە خەباتی گەلی كوردستان لە پێناو وەدەستهێنانی مافەكانی نەتەوەیی و نیشتمانی، لە رێگەی بەرزڕاگرتنی یادی دایكە زوڵێخاوە یادی هەموو ئەو ئافرەتانە دەكەینەوە كە پێشمەرگانە بۆ كوردستان تێكۆشاون و نەفرەتیش لەوانە دەكەین لە ناو و خەبات ئافرەتان بە كردەوە ناشیرینەكانیان، لەكەدار دەكەن.


داوای سوریا لە عێراق بۆ کرانەوەی بوارگەی سنووری نێوان دوو وڵات - SAHAR KURDISH (Sorani)\nداوای سوریا لە عێراق بۆ کرانەوەی بوارگەی سنووری نێوان دوو وڵات\nJun 13, 2018 20:45 Asia/Tehran\n"وەلید مۆعەلیم" وەزیری دەرەوەی سوریا لەپەیامێک بۆ هاوشانی عێراقی خۆی، لەو داوایکرد بەهاوکاری دوو قووڵی ڕێگاکانی کرانەوەی بوارگەی سنووری دوو وڵات لە ستانی "ئەنبار" و شاری "ئەلبووکەماڵ" فەرهام بکرێت.\nبە گوێرەی ڕاپۆرتی هەواڵدەری مێهر بە گێرانەوە لە ئەلئەهرا؛ وەزارەتی دەرەوەی عێراق بەدر رکدنی بەیاننامەیەک ڕایگەیاند: "ئیبراهیم جەعفەری" وەزیری دەرەوەی ئەم وڵاتە رۆژی رابردوو (سیشەممە) لەگەڵ "سەتام جەدعان ئەلدەندەح" باڵوێزی سوریا لە عێراق دیداری کرد و پەیامی "وەلید مۆعەلیم" وەزیری دەرەوەی سوریای لە بارەی کرانەوەی بوارگەکانی سنووری دوو وڵات، وەرگرت.\nبە گوێرەی ئەم بەیاننامەیە،"ئیبراهیم جەعفەری" وەزیری دەرەوەی عێراق لەم دیدارە وێڕای جەختکردنەوە لە سەر بە هێزکردنیی هاوکاری و هەماهەنگیی لە هەڵوێستەکانی دوو وڵات، وتیشی: بۆ جارەسەری قەیرانەکانی وڵاتانی عەرەبی دەبێ لە رێکارەکانی سیاسی کەڵک وەربگرن.\n"سەتام جەدعان ئەلدەندەح" باڵویزی سوریا لە عێراقیش لە هەڵوسیتی بەغدا لە مەڕ پشتگری لە ڕێکاری سیاسیی بۆ چارەسەری قەیرانی سوریا پێشوازی کرد و لە هۆگری دیمەشق بۆ بەهێزکردنەوەی هاوکارییەکان لەگەڵ بەغدا باسیکرد.\n"بووکەماڵ" لە باشووری ڕۆژهەڵاتی ستانی"دەیرۆزوور" یەکێ لە بوارگەکانی گرنگی سنووری دوو وڵاتی عێراق وسوریایە کەبەپشتگری ئەمریکا ئەم بوارگەیە لەژێر کۆنترۆڵی داعش بوو، بەڵام بە داگیر کرانی شاری "بووکەماڵ" لەلایەن هێزەکانی سوری و شاری قائێم لە ڕۆژئاوای ستانی ئەنبار بە دەست هێزە عیراقییەکان، گەڵالەی زایۆنیستی-ئەمریکایی بۆ دابەشکرانی ناوچەی رۆژئاوای ئاسیا ،بەڕەو ڕووی شکست بۆتەوە .


شكۆی پێشمەرگە و خەڵكی كوردستان بە پیلانگێڕی داگیركەران لاواز نابێ 2017-10-29\nرێبوار حەمەلاو شوانی \nهیچ هێزێك ناتوانێت بەر لە ئیرادەی سەربەخۆیخوازی و ئازادیخوازی بگرێت، تەنانەت ئەگەر بۆ ماوەیەكی كورت لە سەر خاكی كوردستان بمێنێتەوە، بەڵام دواتر دەبێتە گۆرستان و دەچێتە زبڵدانی مێژووە. كورد تەنیا بۆ گەرانەوەی نیشتیمانی داگیركراوەیی بەجۆرەها پیلان و شێواز مافی پێشێلكراوە، ناسنامەی نەتەوەیی شێوێندراوە و جۆرەها تاوانی قیزەوەنی لە ئاست ئەنجامدراوە، ئەوەش ئەوەمان بۆ دەردەخات كە مەزلومییەتی كورد بە هۆی ئەو ستەمە نەتەوەییەی لێی كراوە. \nتەنها لە جوغزی داگیركردن و دابەشكردنی خاكی كوردستان و لەبێ شوماری پەلامارە سیاسی و ساربازییەكان نەوەستاوە. بەڵكو تواندنەوەی نەتەوەی كورد لە نێو كلتوری وڵاتە داگیركەرەكاندا مەرامێكی ستراتیژی دوژمنان بووە. دەنگی(بەڵێ)، بۆ سەربەخۆیی كوردستان ، سەرەڕای ئەو هەموو هەڕەشەو تەحەدییەكانی ناوخۆ و نێودەوڵەتی سەركەوتنیكی هێندە گەورەبوو، كە لە مێژوودا وێنەی نەبوە، ئەمەش سەركەوتنێكی مێژووی مەزنی خەڵكی كوردستان بووە، ئێستاش كە پرۆسەكە كێشە و ئاستەنگی دەخرێتە ریگە، گێچی شۆڤینییەكان هیندە بەرزە چەند ڕۆژیكی دەوێ تاوەكو بێنەوە سەرخۆیان، ڕاستە هەڵوێستی عێراقی (عەرەبی شۆڤینی) زۆر توندبوو، و هەر ئەوەشی لێ چاوەروان دەكرا، بەڵام هەڵوێستی وڵاتانی ئەوروپاو رۆژ رۆژ لە دوای ڕۆژ گۆرانی بەسەردا دێت، بە تایبەتی روسیاو فەرەنسا و تارادەیەك ئەمەریكاش بە ئاراستەی نەرمی نواندن بەرامبەر بە كورد هەستی پێدەكرێت، بە ڕادەیەك ئەمەریكا هۆشداری دەداتە عێراق كە پێویستە كێشەكانی نێون كورستان و عێراق بە گفتوگۆ چارەسەر بكرێت و لەم رۆژانەدا فەرەنسا سەرۆكایەتی ئەنجومەنی ئاسایشی نیودەوڵەتی وەردەگرێ، سەرەرای ئەوەی كە فەرەنسا لەسەر زاری سەرۆكەكەی رایگەیاند (رێز لە بیرو ڕای كورد دەگرێ) لەبیرمان نەچێ هەر لەسەر دەستی فەرەنسا بوو لە ساڵی 1991 لە ئەنجوومەنی ئاسایشی نێودەولەتی بڕیاری ناوچەی ئارام بۆ كوردستان دەرچوو، بۆیە پێشبینی دەكرێ لە چەند ڕۆژی داهاتوو لە دوای وەرگرتنی سەرۆكایەتی ئەنجومەنی ئاسایش بڕیاری گرنگتر لەسەر كوردستان بخاتە نێو خشتەی كار و كۆبوونەوەكانی، دڵنیاین كە كوردستان بەئیرادە و خواستی خەڵكی كوردستان لە پێگەیەكی بەهێزدایە و زۆربەی ولاتانی جیهان پێگە و گرنگی كوردستان بەرزدەنرخێنن و خوازیاری پەیوەندی دبلۆماسی و بازرگانین لەگەڵ كوردستان، بەتایبەت لە بورای وزەدا (كەرتی نەوت و گاز) روسیاش نموونەی زیندووی پێشبینیەكانە، هەروەها پێشڤەچوننە مەزنەكانی كوردستان لە كاتێكی كەمدا هەموو جیهانی سەرسام كردووە. بۆیە هێرشی سەربازی و داخستنی فڕۆكەخانەی نێودەوڵەتییكانی كوردستان و هەوڵی داخستنی سنوور لێرەو لەوێ، تازە نابێتە فاكتەری لاوازكردنی و لەبار بردنی ئیرادەی خەڵكی كوردستان كە لە 25ی ئەیلوولی رابردوو بەرێژەی92.73 داوای سەربەخۆیی كوردستانیان كردووە. هەرێمی كوردستان خاوەنی خاكێكی دیاری كراوی خۆی هەیەو سنوری خاكەكەی لەهەموولایەكان دیاریكراوە، دووەمیان كۆمەلە خەڵكانێكی دیاری كراو لەهەموو پێكهاتەكانی ناوچەكە لەسەر خاكەكە دەژین و بەبێ جیاوازی دین و زمان و نەتەوەومەزهەب هەموویان مێژوویەكی تایبەت بەخۆیان هەیە سێیەمیان هەبوونی نیزامی سیاسی ئەمەش لەهەرێمی كوردستان نیزامێكی سیاسی دیموكراسی هەیەو بەردەوام داكۆكی لەمافەكانی خەڵكی كوردستان دەكات بەهەموو پێكهاتەكان وەپەیوەندی سیاسی زۆر باشیشیان دروست كردووە لەگەل زۆربەی وڵاتانی دونیا و ئێستاش بەردەوام خەریكی پتەوكردنی پەیوەندی دیبلۆماسی و ئابووریین لەگەل وڵاتان، ئەگەرچی ئێستا هێرش سێ دەوڵەت بۆسەر خاكی ناوچە ناكوكەكان كار و هەوڵە دیپلۆماسیەكانی گەوجاندووە، بەڵام هەرێمی كوردستان خاوەنی هێزێكی بەرچاوە لە ناوچەكەیدا كە دەتوانێت پارێزگاری لە خاكی كوردستان وخەڵكی خۆیان و مافەكانیان بكات ئەویش هێزی پێشمەرگەی كوردستانە لەشەڕ دژی تیرۆرستانی داعش توانی سەركێشی هەموو هێزەكانی دنیا بكات و راستەوخۆ توانی بەرامبەر تیرۆرستانی داعش بووەستێتەوە و ئێستاش رۆژانە داستانی قارەمانێتی تۆماردەكەن. بۆیە لێرەدا دەڵێم بە پێی ئەو مافەی كە نەتەوە یەكگرتووەكان داویانە بەگەلان ئەمڕۆ خەڵكی كوردستانیش دەتوانن ببن بەخاوەن دەوڵەتی خۆیان، بۆیە پێوستە هەموو خەڵكی كوردستان هاوشێوەی رۆژانی خۆراگری و خەبات خۆراگر بن، بەشێكی زۆری رێگامان بڕیووەو كەممان ماوە، بەپێی پێشهاتە سیاسییەكانی جیهان و دەڤەری رۆژهەڵاتی ناوەراست، دڵنیام رۆژانی ئایندە هاوكێشەكان گۆرانكارییان بە سەر دێت و لە بەرژەوەندی كورد و بەرەو دەوڵەتبوونی كوردستان هەنگاو دەنێت.\nدوژمنانی كوردستان لە رۆژی 16/10/2017 ـپیلانگێریی ئیقلیمی و هاوكاری ناوەخۆ بە فەرمانی ئێران و بەكارهێنانی پێشكەوتوو ترین چەك و جبەخانەی ئەمریكی كە بۆ لێدانی تیرۆستانی داعش فەراهەم كرابوو و بەپاڵپشتی هەندێك لەخۆفرۆشانی بە ناو كورد، هێرشێكی نامەردانەیان كردە سەر ئیرادەی میللەتێك كە دەیان ساڵە لە پێناو پاراستنی شكۆ و خاكی نیشتمان و سەربەخۆیی خاك و وەڵات و بە شێوەیەكی زۆر دڕندانە هێرش كردە سەر كەركووك و كوردستان و بە خەیاڵی خۆیان بەڵكو بتوانن خەباتی رزگاریخوازی كوردستان لە گەیشتن بە مافی سەربەخۆیی كوردستان بێدەنگ بكەن و پاشگەزیان بكەنەوە.\nبۆیە میللەتێك خاوەن پێشمەرگە ، سەرۆك بارزانی بێت و بە دڵنییاییەوە رێگە نادرێت بستێك خاكی كوردستان لە چەنگ داگیركەران بمێنێتەوە و كوردستان دەكرێتە گۆرستانیان و هەموو تاكێكی ئەم وڵاتە لە پێناو رزگاری و سەرفرازیی میللەتەكەمان گیان بەخت دەكەن و هیچ هێز وڵاتێك ناتوانێت ئیرادەی كوردستان تێكشكێنێت، چەند رۆژێكە قارەمانێتی و قوربانی پێشمەرگە دەبینین لە پێناو خاكی كوردستان، ئەمەیە ئیرادەی میللەتێك كە بەهیچ هێزێك ناشكێت.


لونێل میسی تاكه ستاری جیهانی تۆپی پێی یانه‌ی به‌رشه‌لۆنه و سه‌ر ئێشه‌یه‌كی به‌رده‌وام بۆ ئه‌رجه‌نتین. میسی، له ساڵی (2005)وه تا ئێستا له ریزی هه‌ڵبژارده‌ی تانگۆ یاریی ده‌كات، كه به درووستی له سێ جامی جیهانی و به‌مجاره‌وه له كوپا ئه‌مریكایش سێجار و له جامی كیشوه‌ره‌كانیش به‌شدارییه‌ك.\nقسه‌كه ئه‌وه‌یه تا چه‌ند ئه‌و یاریزانه توانیه‌تی نیو هێنده‌ی یانه‌ی به‌رشه‌لۆنه كاریگه‌ری بۆ تیپه‌كه‌ی هه‌بێت، یاخود ئه‌و هه‌میشه گرێیه‌كی توند و قورسبوو بۆ تیپه‌كه و ڕاهێنه‌رانی ئه‌و وڵاته. درووست ئه‌وه‌یه، میسی هێنده‌ی پرتوگالییه‌كه‌ی مادیاره كریستیانۆ ڕۆناڵدۆ ڕۆڵی بۆ هه‌ڵبژارده‌ی نیشتیمانی وڵاته‌كه‌ی نه‌بووه.\nئاخر هه‌وراز بۆ به‌مجۆره له‌سه‌ر كێچه‌كه قسه ده‌كه‌ی؟\nمن نا ترسم له‌وه‌ی میسی به ڕووخاو ببینم له تیپی تانگۆ، چونكه ئه‌گه‌ر به‌راوردی میسی و به‌رشه و ڕۆناڵدۆ بكه‌ین، له هه‌ر لایه‌ك كه‌سێكی تایبه‌ت و جیاواز ده‌بینن. بۆ نموونه: هه‌ڵبژارده‌ی ئه‌رجه‌نتین به درێژای كات له هه‌موو بنكه‌كانی یاریگادا یاریزانی باش و پاڵپشتی باش و ڕاهێنه‌ر و تیپێكی ده‌سته‌جه‌معی باش بوونی هه‌بووه، به‌ڵام دۆخه‌كه له پرتوگال هه‌میشه جیاوازه، به‌وه‌ی هه‌میشه ڕۆناڵدۆ بێ هاریكار و پاڵپشت و تانیایه، سه‌ره‌ڕای ئه‌مانه هه‌میشه سه‌یری ڕۆناڵدۆ بكه‌ن به به‌رده‌وامی له لوتكه‌دا یارمه‌تی تیپه‌كه‌ی ده‌دات و به به‌رده‌وامی هاتریكه‌كانی میسی بێزاركردووه.\nبۆچوونێك هه‌یه ئه‌ڵێت: میسی ئه‌گه‌ر به‌مشێوازه له لوتكه‌ی یاریی بووایه له‌گه‌ڵ یانه‌ی به‌رشه‌لۆنه ئه‌وه دوورنه‌بوو هاوشێوه‌ی دیگۆ كۆستا بۆ تیپی ئیسپانیا یاریی بكرادایه، به‌ڵام مێژووی یاریی ئه‌و بۆ ئه‌رجه‌نتین ماوه‌یه‌كی درێژه‌و ئه‌ویش له‌و كاته‌دا له مانای بیركردنه‌وه و لوتكه‌دا وجودی نه‌بووه. ئه‌وه‌ش ڕاستی ئه‌وه ده‌رده‌خات میسی به ته‌نیا له تیپی تانگۆ كات و یارییه‌كان به‌ڕێده‌كات، كه هه‌میشه به كۆمه‌ڵ و ده‌سته یاریزانی باشی له‌گه‌ڵدایه، كه‌چی ئه‌وه‌ی له یانه‌ی به‌رشه‌لۆنه ده‌یكات وه‌كو درووستكاری گۆڵ و گۆڵ و گه‌ڕانه‌وه بۆ به‌رگری تیپه‌كه‌ی و هه‌وڵی تاكه‌كه‌سی و ڕه‌خساندنی هه‌ڵی خۆسه‌پاندن به‌سه‌ر یاریكاكه و تیپه‌كانی دژ، هیچی له ئه‌رجه‌نتین به‌دی ناكرێت. ئێوه سه‌یری تۆماری به‌شدارییه‌كانی ئه‌و بكه‌ن له‌گه‌ڵ ئه‌رجه‌نتین به پاڵه‌وانێتی ئه‌مساڵه‌وه له هه‌ژارترین هێرشكاره‌كانی جیهانه، كه‌چی ڕۆناڵدۆ هه‌ركات هه‌ڵبژارده‌كه‌ی ده‌گاته پاڵه‌وانێتییه‌كان هه‌موو به هاتریك و گۆڵه‌كانی ئه‌ون، واته ناوی له هه‌ژماری یه‌كه‌مدا دێت، تا فیفای ناچاركرد ساڵی پار بیكه‌نه‌وه باشترینی جیهان و تۆپه‌كه‌یان پێدایه‌وه.\nمیسی ده‌ردی كوشنده‌ی ئه‌وه‌یه یه‌كێتی تۆپی وڵاته‌كه‌ی تووشی ئیفلیجی كردووه، كه جارێكی دیكه پرسیارێك خۆی قووت ده‌كاته‌وه پێمان ده‌ڵێت چۆن؟\nبه شێوازی هه‌ر ڕاهێنه‌رێك دێت، سه‌ره‌تا ده‌بێت ئه‌ركی یه‌كه‌مینی ئه‌وه‌بێت هه‌موو پلانه‌كانی له‌سه‌ر ئاستی لیۆ دارێژێته‌وه، به‌ڵام كاتێك تیپه‌كه ده‌چێته سه‌ر پارچه قوماشه سه‌وزه‌كه لیۆیه‌كی بێ گیان و ون به‌دی ده‌كرێت، هه‌روه‌ها به‌ختی ئه‌رجه‌نتین له‌وه‌دایه هاریكاره‌كانی دیكه كه‌م و كورت گۆڵ ده‌كه‌ن، كه ئه‌وه‌ش به‌ڕوونی لاوازی بردنه‌وه‌كانی تیپه‌كه ده‌رده‌خات، كه زۆربه‌ی جار ئه‌نجامه‌كه‌ی ته‌نیا گۆڵێكه. شه‌وی پێشوو میسی له‌گه‌ڵ خراپترین به‌رگری جیهان یاریكرد، كه‌چی خۆیشی ئه‌وه‌نده‌ی له ته‌ماشا چییه‌كی یاریگاكه ده‌چوو، ئه‌وه‌نده له یاریزانه‌كه‌ی كه‌ته‌لۆنیا نه‌ده‌چوو.\nبۆچوونمه: میسی ئێستا گرێكوێره‌ی یاریی ئه‌رجه‌نتینه و بۆته مۆته‌كه‌یه‌ك یاریزانه‌كانی هاوڕێشی زۆر به نا ئارامی له گه‌ڵیدا یاریی ده‌كه‌ن و خۆیشی هیچ په‌یوه‌ندی و ته‌نسیقێكی له‌گه‌ڵیاندا نیه، كه ئه‌وه‌ش یاریی پڕ گۆڵ و گۆڕانكاری ڕاهێنه‌ره‌كانی گۆڕیوه. ئه‌رجه‌نتین له عه‌هدی پاتیستۆتا و ئۆرتیگا و گایاردۆ و ڤیرۆن له جامی جیهانی ساڵی (98)دا پێنج گۆڵی له جامایكا كرد، كه‌چی شه‌وی پێشوو كوڕه‌كه‌ی بۆینس ئاریس نا، به‌ڵكۆ كه‌ته‌لۆنیا، ته‌نیا یه‌ك سێڵڤی و یاریی ژماره (100)ی به‌ڕێكرد.


كۆیە.. ساڵڕۆژی شەهیدانی یەكێتی بەرز رادەگیرێت PUKmedia یەکێتیی نیشتمانیی کوردستان\nكۆیە.. ساڵڕۆژی شەهیدانی یەكێتی بەرز رادەگیرێت\nکوردستان 03:52 PM - 2021-11-21\nبە ئامادەبونی كەسوكاری سەربەرزی شەهیدان و ئەبوزێد ساڵح لێپرسراوی مەڵبەندی كۆیەو ئەندامانی پەرلەمان و كۆمەڵەی پێشمەرگە دێرینەكان كەم ئەندامانی سەرنگەرو بەرپرسانی حكومی لەڕۆژی شەهیدی یەكێتیدا مەراسیمێكی شایستە رێكخرا.\nلە سەرەتاشدا وتاری بەشی شەهیدان و مەڵبەندی كۆیە خوێنرانەوە، لێپرسراوی مەڵبەندی كۆیەش باسی لە خەبات و قورانیدانی ئەوێ رۆژێی دەڤەری كۆیە كردو وتی: كەم ناوچەی كوردستان هەیە هاوشێوەی ئەمشارە پشكی شێری بەركەوتبێ لە شەهید بەخشین.\nوتیشی:: ئەمڕۆ كە گەلی كورد خاوەنی حكومەت و پەرلەمانە، بەرهەمی خوێنی ئەو هەزاران شەهیدەیە كە دوێنی بەگیانبازی و فیداكاری گیانی خۆیان پێشكەشی خاك و ئازادی كوردستانیان كرد.\nلێپرسراوی مەڵبەندی كۆیە بەپێویستیشیزانی حكومەتی هەرێم بە زیادەوە قەرەبووی كەسوكاری شەهیدان بكات و ماف و داواكاریەكانیان لەبەر چاو بگرێت.\nلای خۆشیانەوە كەسوكاری سەربەرزی شەهیدان رایانگەیاند: وەك چۆن لەڕابردودا خوێنیان بەخشی لەڕێگەی حزبەكەی سەرۆك مام جەلال بۆ داهاتووش لە هەرگۆشەیەكی ئەم نیشتمانەوە خزمەتی دڵسۆزانەو بێوچان دەكەن و رێ و رێبازی شەهیدەكانیان لەبیر ناكەن.\nPUKmedia كاروان نازم - كۆیە


ئه‌مریكا به خۆشحاڵییه‌وه پێشوازیی لە ناردنی سه‌رباز ی دانیمارکی بۆ سووریا دەکات\nوه‌زاره‌تی به‌رگریی ئه‌مریكا (پێنتاگۆن)، ئاشكرایكرد خۆشحاڵن به بڕیاره‌كه‌ی دانیمارك بۆ ناردنی سه‌رباز بۆ سووریا به‌مه‌به‌ستی پشتیوانییكردن له هاوپه‌یمانیی نێوده‌وڵه‌تیی دژی داعش به سه‌رۆكایه‌تی ئه‌مریكا.\nئاوێنه: جۆناسان هۆفمان، وته‌بێژی پێنتاگۆن له راگه‌یه‌نراوێكدا كه بڵاویكردووه‌ته‌وه، رایگه‌یاند ''ئه‌مریكا به خۆشحاڵییه‌وه پێشوازیی له راگه‌یه‌نراوه‌كه‌ی حكوومه‌تی دانیمارك سه‌باره‌ت به ناردنی سه‌رباز بۆ سووریا به‌مه‌به‌ستی پشتیوانییكردن له ئۆپه‌راسیۆنی سه‌قامگیركردنی سرووشتیی و درێژه‌دان به هاوبه‌شییكردن له‌م ئه‌رك و لێپرسراوێتییه گرنگه‌دا، ده‌كات''.\nجۆناسان هۆفمان باسی له‌وه‌كردووه، دانیمارك هاوبه‌شێكی گرنگی هاوپه‌یمانیی نێوده‌وڵه‌تیی به‌ره‌نگاربوونه‌وه‌ی داعشه، و رایگه‌یاند ''ئه‌م بڕیاره‌ی حكوومه‌تی دانیمارك، ئاماژه‌ی مكووڕیی ئه‌و وڵاته‌یه له كاركردن له‌گه‌ڵ هێزه‌كانی سووریای دیموكرات و له‌باره‌ی رێگرییكردن له گه‌ڕانه‌وه‌ی داعش. هاوبه‌شه دانیماركییه‌كانمان له‌پێناو سه‌قامگیریی و ئاسایشدا له باكووری سووریا، كار له‌گه‌ڵ ئه‌و ژماره كه‌مه‌ی هێزه سه‌ربازییه‌كانی ئه‌مریكا ده‌كه‌ن''.\nدوێنێ سه‌رۆكوه‌زیرانی دانیمار، مێتێ فرێدریكسن، ئاشكرایكرد به‌مه‌به‌ستی پشتیوانییكردن له هاوپه‌یمانیی دژی داعش به سه‌رۆكایه‌تی ئه‌مریكا، سه‌رباز ره‌وانه‌ی سووریا ده‌كه‌ن.\nمێتێ فرێدریكسن باسی له‌وه‌كردبوو كه تیمێكی ١٤ كه‌سی پزیشكیی سه‌ربازیی، فه‌رگاته‌یه‌ك وه‌ك پشتیوانیی له هێزی ده‌ریایی ئه‌مریكا، كه‌تیبه‌یه‌كی جه‌نگیی، كه‌شتیه‌كی جه‌نگیی و چوار فڕۆكه‌ی جه‌نگیی ره‌وانه‌ی سووریا ده‌كه‌ن.


ئه‌رده‌ڵان داره‌به‌نێكی قه‌یوان – Knwe.org\nسەرەکی » ئاراستە » ئه‌رده‌ڵان داره‌به‌نێكی قه‌یوان\nئه‌رده‌ڵان داره‌به‌نێكی قه‌یوان\nله پایزی ئه‌و ساڵه دا هه‌ر گوڵ و گه‌ڵا نه‌وه‌ری، تۆش هه‌ڵوه‌ری، بویته ڕێبوارێكی ڕێگای كاروانی دورو درێژی پڕ له داستان و سه‌روه‌ری، له و ساڵه‌دا هه‌ر ئاونگی سه‌ر شه‌و نمی به‌یانیان و فرمێسكی گه‌شی دایكان و هه‌ر ئاره‌قه‌ی نێو چه‌وانی جوتیارانی ماندو نه‌تكا، به كێوو هه‌ردو پێده‌شتا، به هه‌زاران دڵۆپه خوێن له برین و جه‌سته‌ش تكا، تێكه‌ڵاو بوون له گه‌ڵ خوێنی ئاڵ و گه‌شتا، له ناو خاك دا هه‌زاران گوڵی خوێن ڕوا و له قه‌یوان ـ ماوه‌ت دا، ڕسكا.\nمامۆستایه‌كی هێمن و كوردپه‌روه‌ر و پڕ له هه‌ست و شیرین كه‌لام، ده‌ست و قه‌ڵه‌می گوڵگرتوو، پڕ له هۆنراوه و هه‌ڵبه‌ست و هه‌ندێك جاریش ڕوانگه و په‌یام، پیاوێكی ڕێك و پێكو ژیر، مامۆستایه‌كی ڕۆشنبیر، به‌رزتر له چیای كێله‌ك، جوانتر له چوارینه‌ی خه‌یام، پیاوێك پڕاو پڕ له وره و خۆڕاگری، هێمن، ئارام، بانگیان ده‌كرد، ده‌یانوت مامۆستا بارام.\nمامۆستا بارام پیاوێكی هێنده نیشتمان په‌روه‌ر بوو، هه‌ستی جوانی بۆ نیشتمان ڕوو له سه‌ر بوو، تاكو ئێستا ڕووی نه‌داوه یاوه‌كو كه‌م و ده‌گمه‌نن، ئه‌و باوكانه‌ی سه‌ر به‌رزانه ده‌ستی ڕۆڵه‌كانیان ده‌گرن، گۆڕی خۆیان هه‌ڵده‌كه‌نن، ده‌یانكه‌نه كوڕی سه‌نگه‌ر، تا بجه‌نگن، گیان ببه‌خشن له به‌رانبه‌ر داگیر كه‌ردا، له‌و ڕێگه‌یه دا شه‌هید بن، تاجی نه‌مری بكه‌نه سه‌ر.\nئه و ده‌مانه‌ی باڵای شۆڕش سه‌ری له هه‌ور ده‌ژه‌نی، وه‌كو چیای سه‌ربه‌ته‌م بو خۆری وڵات، له شه‌ڕی سێ مانگه‌ی قه‌یوان، ئه‌و ڕۆژانه‌ی تۆپه‌كان بێ ده‌نگ نه‌ده‌بون، هه‌ر پرته و بۆڵه‌یان ده‌هات، ئه و ده‌مانه خۆری ده‌مكه‌ڵی نیشتمان، له خوێنی ئه‌رده‌ڵانه‌وه سه‌ری ده‌رده‌هێنا و هه‌ڵات.\nئه‌و ڕۆژانه هه‌ر ئه‌رده‌ڵان، ده‌بووه گوڵ ئه‌ستێره‌ی شه‌وان، ده‌بووه مانگی سه‌ر كێله‌ك و ده‌بووه كازیوه‌ی به‌ر به‌یان، هه‌ر ئه‌رده‌ڵان ده‌بووه گوڵاڵه‌ی پێ ده‌شت و كه‌ڵی كێوان، به‌ڵێ به ته‌نها ئه‌رده‌ڵان ده‌بووه هه‌توانی ئازادی، به مه‌شخه‌ڵان، ته‌نهاو ته‌نها هه‌ر ئه‌رده‌ڵان، ده‌بووه دڵۆپێ فرمێسك و قه‌تیس ده‌ما له نێو چاوان.\nله سێ مانگه‌ی قه‌یوان- ماوه‌ت، شاخ و به‌ردو هه‌تا بنارو لوتكه‌شی سوور هه‌ڵگه‌ڕا، به‌رگی سوری خوێنیان پۆشی، چیای گوڵێ به سه‌ر سه‌ری ماوه‌ته‌وه تارای سوری له په‌ڵه خوێنێك دا پۆشی، هه‌مو شتێك سوور ده‌چوه‌وه، هه‌ر خوێناوی لێ ده‌چۆڕا، هه‌تا به‌رگی شه‌هیده‌كان له گه‌ڵ كفن و تاته شۆرا، ڕه‌نگی ئه‌وانیش سوور ده‌بوو، دا ده‌چۆڕا له نێو گۆڕا.\nكێله‌ك ئێستاكه‌ش كه شه‌وان، تاریكی دایده‌پۆشێت و هه‌ندێك جاران، مانگ ده‌بێته‌وه به داس و دێته كێوان، هه‌ندێ شه‌وان كه مانگ گه‌وره‌تر ده‌بێت و دێته كه‌وان، له به‌ر ڕوناكی تریفه‌ی مانگه شه‌وێك هێواش هێواش ڕه‌نگی سوور هه‌ڵده‌گه‌ڕێت و، ده‌بێته خوێنێ ئه‌رده‌ڵان.\nكێله‌ك هێشتاش كه خۆری تازه‌ی لێ هه‌ڵدێ، گشت به‌یانیان ده‌ستی سڵاوێك هه‌ڵده‌بڕێت، سڵاوێك بۆ كه‌ڵكی قه‌یوان، كه له ڕوحی ئه‌رده‌ڵان دا خۆی ده‌نوێنێ و بۆنی خوێنی ئه‌وی لێدێ، هه‌تا سڵاوێك له كه‌ڵكی قه‌یوان نه‌كات، داناگه‌ڕێ و زه‌رده‌ی خۆر نای دا له ناو دێ.\nئێوارانیش كه خۆر به بناری كێله‌ك دا هه‌ڵده‌گه‌ڕێ، به هێمنی خۆر ده‌نیشێ، بڵێسه‌یه‌ك له كه‌ڵكی قه‌یوان هه‌ڵده‌ستێ، ئه‌مجاره‌یان كه‌ڵكی قه‌یوان، هه‌ردوو ده‌ستی هه‌ڵده‌بڕێت و، سڵاوێك له كێله‌ك ده‌كات، ده‌بێته خوێنی ئه‌رده‌ڵان.\nئه و ده‌مانه‌ی وڵات، وڕوو كاس و مات بوو، شاخ و كێوو ده‌ربه‌ند خامۆش، نیشتمان ماته‌م و ڕه‌شپۆش، ئه‌و ڕۆژانه ئه‌رده‌ڵان بووه پێشمه‌رگه و خوێنی ڕژا، به سه‌ر هه‌ردوو لوتكه و كه‌ژا، له خوێنی ئه‌رده‌ڵانه‌وه میلله‌تێك زمانی پژا.\nئه‌رده‌ڵان سه‌رده‌مانێكه، بوه‌ته داره به‌نێكی كه‌ڵكی قه‌یوان، بوه‌ته پیره دارێكی كه‌ڵه‌گه‌تی سه‌ر كێله‌ك و سنه‌وبه‌ری چوار وه‌رز سه‌وز و بزه‌ی لێوان، عه‌یامێكه ئێشكگری نیشتمانه و بۆ نیشتمان بوه‌ته زێوان، بوه‌ته بۆن و به‌رامه‌ی یه‌كه‌م بارانی پایزو، باخی سێوان.


فیلمی سینەمایی “رەشەبا” بەشداریی لە فیستیڤاڵی جیهانی فیلمی فەجر دەکات – Dengekan\nbyadmin_denegkan\tApril 25, 2017\tUncategorized @ku\nمەنسوور جیهانی ـ فیلمی سینەمایی “رەشەبا” لە دەرهێنانی “حوسێن حەسەن” بەشداری لە سی و پێنجەمین خولی فیستیڤاڵی جیهانی فیلمی فەجر دەکات.\nفیلمی سینەمایی “رەشەبا” The Dark Wind لە دەرهێنانی سینەماکاری کورد “حوسێن حەسەن” و لە بەرهەهێنانی سینەماکاری کورد “مەمەد ئەکتاش” بە نوێنەرایەتی لە هەرێمی کوردستان لە دوو بەشی “جشنوارە جشنوارەها” (جام جهان نما) واتە “فیستیڤاڵی فیستیڤاڵەکان” و بەشی “زیتونهای زخمی” واتە “زەیتوونە بریندارەکان” لە میانەی سی و پێنجەمین خولی فیستیڤاڵی جیهانی فیلمی فەجر لە پەردیسی سینەمایی “چارسوو” لە شاری تارانی پێتەختی وڵاتی ئێران نمایش دەکرێت.\nفیلمی سینەمایی “رەشەبا” لە بەشی “فیستیڤاڵی فیستیڤاڵەکان” لەگەڵ 15 فیلمی دیکە لە وڵاتانی جۆراوجۆری جیهان نمایش دەکرێت، لەوانە: فیلمی سینەمایی “مامۆستا” The Teacher لە دەرهێنانی “یان ژێبیک” Jan Hrebejk بەرهەمی هاوبەشی وڵاتانی ئێسلۆڤێنی و کۆماری چیک، فیلمی سینەمایی “پیاوی بێ دەردیسەر” Mr. No Problem لە دەرهێنانی “می فێنگ” لە وڵاتی چین، فیلمی سینەمایی “ئیعترافەکان” The Confessions لە دەرهێنانی “رۆبێرتۆ ئاندۆ” Roberto Ando لە وڵاتی ئیتالیا، فیلمی سینەمایی “شوان” The Shepherd لە دەرهێنانی “جاناتان سێنزال بێرلی” Jonathan Cenzual Burley بەرهەمی هاوبەشی وڵاتانی ئیسپانیا و بەریتانیا، فیلمی سینەمایی “150 میلی گرام” ۱۵۰ Milligrams لە دەرهێنانی “ئمانۆەێێل بێرنۆ” Emmanuelle Bercot لە وڵاتی فەڕەنسا، فیلمی سینەمایی “سەرمای قەلەندەر” Cold of Kalandar لە دەرهێنانی “مستەفا کارا” Mustafa Kara لە وڵاتی تورکیا، فیلمی سینەمایی “رخنە لە سەگی بۆرژوا” Self-criticism of a Bourgeois Dog لە دەرهێنانی “جوولیان رادلمایێر” Julian Radlmaier لە وڵاتی ئەڵمانیا، فیلمی سینەمایی “نیشتمانی خاپوور” Wastelands لە دەرهێنانی “میریام هێرد” Miriam Heard بەرهەمی هاوبەشی وڵاتانی شیلی، فەڕەنسا و بەریتانیا، فیلمی سینەمایی “لە دوایین رۆژانی شار” In the Last Days of the City لە دەرهێنانی “تامیر السەعید” Tamer El Said بەرهەمی هاوبەشی وڵاتانی میسر، ئەڵمانیا، بەریتانیا و ئیماڕات، فیلمی سینەمایی “شارۆمەندی بەرجەستە” The Distinguished Citizen لە دەرهێنانی هاوبەشی “ماریانۆ کان” و “گاستۆن دۆپرا” Gastón Duprat بەرهەمی هاوبەشی وڵاتانی ئەڕژەنتین و ئیسپانیا، فیلمی سینەمایی “ئاورکردنەوە” Pyromaniac لە دەرهێنانی “ئێریک ئێسکیۆلدبیارگ” Erik Skjoldbjaerg لە وڵاتی نۆڕوێژ، فیلمی سینەمایی “بژیی لە فۆکۆشیما” Greetings from Fukushima لە دەرهێنانی “دۆریس دووری” Doris Dörrie لە وڵاتی ئەڵمانیا، فیلمی سینەمایی “ئانیشوارا” Anisoara لە دەرهێنانی “ئانا فلیسیا ـ ئێسکۆتلنیسۆ” Ana-Felicia Scutelnicu لە وڵاتی مۆڵداوی، فیلمی سینەمایی “پاشای بەڵژیکییەکان” King of the Belgians لە دەرهێنانی هاوبەشی “پیتێر براسێنس” و “جێسیکا وودۆرس” Jessica Woodworth لە وڵاتی بەلژیکا و هەروەها فیلمی سینەمایی “شێر” Lion لە دەرهێنانی “گێرس دێویس” Garth Davis بەرهەمی هاوبەشی وڵاتانی ئیسپانیا، ئەمەریکا و بەریتانیا.\nPrevious داوایه‌ك له‌سه‌رجه‌م ئه‌دیب و هونه‌رمه‌ندو رۆشنبیرانی کورد …. ده‌سته‌یه‌ك رووناکبیری سپی\nNext دوعا … پشکۆ ناکام\nسینەما چاوی مرۆڤایەتی و داهێنانە


لقى گه‌رمیانى یه‌كێتى زانایان به‌شدارى كۆمه‌ڵێك چالاكى سنوره‌كه‌ى ده‌كات\nبه‌رواری دابه‌زاندن: 30/05/2017 : 00:55:59\nدانا مه‌لا حه‌مه‌ئه‌مین – گه‌رمیان :\nسه‌رله‌به‌یانى رۆژى بێنجشه‌ممه 25/5/2017 شاندێكى باڵاى لقى گه‌رمیانى یه‌كێتى زانایانى ئاینى ئیسلامى كوردستان، كه پێكهاتبوو له‌به‌رێزان مامۆستا مه‌لا حه‌مه‌ئه‌مین كه‌لارى ئه‌ندامى مه‌كته‌بى ته‌نفیزى و لێپرسراوى لق و مامۆستا كه‌ریم زه‌لكه‌یى به‌رپرسى ناوچه‌ى كه‌لار و مامۆستا سه‌ركه‌وت شه‌ریف كارگێڕى ناوچه‌ى كفرى؛ به‌شداریانكرد له ڕێوڕه‌سمى كردنه‌وه‌ى مزگه‌وتێك له شارى كفرى.\nئه‌مه‌و ئێواره‌ى هه‌مان رۆژیش، له شارى كه‌لار؛ شاندى لق به‌شدارییان كرد له كه‌رنه‌ڤاڵێكى جه‌ماوه‌ریدا له‌شارى یارى كه‌لار، كه مه‌ڵبه‌ندى چوارى گه‌رمیانى یه‌كگرتووى ئیسلامى كوردستان سازى كردبوو.\nهه‌روه‌ها شاندى ناوبراوى لق به‌شدارى كرد له چله‌ى ماته‌مینى مامۆستا زانا، كه چل رۆژ له‌مه‌وبه‌ر، له‌كاتى چوونی بۆ ده‌وامى ئاسایى؛ به رووداوێكى دڵته‌زین گیانی سپارد.\nژماره‌ی سه‌ردان : 4792786


👁 Этот пункт был просмотрен раз 3,731\n👁 Этот пункт был просмотрен раз 4,867\n👁 Этот пункт был просмотрен раз 2,564\n👁 Этот пункт был просмотрен раз 2,156\n👁 Этот пункт был просмотрен раз 2,135\n📊 موسڵ ئابوریی هەرێم بەهێز دەکات Статистика и опросы\n📅 Добавлен Jul 25 2017 8:55AM\nدواڕۆژ، سامان قوبادی شەڕی داعش و هێزە عێراقییەکان [ Больше... 👁] ✖ ✖ ✖ 0 0 ✔ 95% ✍ H.B. 25-7-2017 8:55:52\n📊 هەپەگە: لە ماوەی دووساڵدا 1116 گەریلا شەهیدبوون و 6353 سەربازی سوپای تورکیا کوژراون Статистика и опросы\n📅 Добавлен Jul 25 2017 1:11PM\n👁 Этот пункт был просмотрен раз 6,567\nدواڕۆژ، ئاکۆ حەمەد رابی بەرپرسی راگەیاندن و چاپە [ Больше... 👁] ✖ ✖ ✖ 0 0 ✔ 91% ✍ H.B. 25-7-2017 13:11:11


سه‌رۆكی زانكۆ پێشوازی له وه‌فدێكی زانكۆی ئازادی سنه ده‌كات\n2019-01-10 (الخمیس) [ جامعة التنمية البشرية ]\nئه‌مرۆ پێنج شه‌ممه، ١٠\_١\_٢٠١٩، سه‌رۆكی زانكۆی گه‌شه‌پێدانی مرۆیی پێشوازی كرد له وه‌فدێكی زانكۆی ئازادی سنه كه به مه‌به‌ستی دروستكردنی پردی په‌یوه‌ندی و ئه‌نجامدانی چه‌ند چالاكییه‌كی زانستی هاوبه‌ش سه‌ردانی زانكۆیان كردبوو.\nله دیدارێكدا كه به ئاماده‌بوونی به‌رێز پرۆفیسۆر د.مه‌ریوان ئه‌حمه‌د ره‌شید سه‌رۆكی زانكۆی گه‌شه‌پێدانی مرۆیی و ژماره‌یه‌ك له ئه‌ندامانی ئه‌نجومه‌نی زانكۆ به‌رێوه‌چوو، به‌رێز پرۆفیسۆری یاریده‌ده‌ر د. عیباد رۆحی سه‌رۆكی فه‌رمانگه‌ی كاروباری نێوده‌وڵه‌تی و وه‌فدی یاوه‌ری له زانكۆی ئازادی سنه ئامانجی سه‌ردانه‌كه‌یان رونكرده‌وه‌و جه‌ختیان له گرنگی پته‌وكردنی په‌یوه‌ندییه ئه‌كادیمییه‌كان كرده‌وه له نێوان زانكۆكانی هه‌رێمی كوردستان و زانكۆكانی ئێراندا.\nهه‌روه‌ك خۆشحاڵی و گه‌شبینی خۆیان نیشاندا سه‌باره‌ت به رۆڵی زانكۆی گه‌شه‌پێدانی مرۆیی له به‌ره‌وپێشبردنی ئاستی زانستی و ئه‌كادیمی له كوردستان و عێراقدا.\nله‌لایه‌ن خۆشیه‌وه سه‌رۆكی زانكۆ خۆشحاڵی خۆی بۆ سه‌ردانی وه‌فدی میوان ده‌ربری و دوپاتی كرده‌وه كه زانكۆ هه‌موو تواناكانی خۆی ده‌خاته گه‌ر له پێناو به‌رزكردنه‌وه‌ی ئاستی زانستی مامۆستایان و خزمه‌تكردنی خوێندكاران و په‌ره‌پێدان به تواناكانیان له رێگه‌ی دروستكردنی پردی په‌یوه‌ندی له‌گه‌ڵ زانكۆ نێوده‌وڵه‌تییه‌كانی دیكه‌دا.\nجێگه‌ی ئاماژه‌یه هه‌ردوو زانكۆ رێككه‌وتن له‌سه‌ر دروستكردنی هه‌ماهه‌نگی و ئاڵوگۆری زانستی هاوبه‌ش له بواره‌كانی ئاڵوگۆری مامۆستایان و خوێندكاران و هه‌روه‌ها ئه‌نجامدانی چه‌ندین ۆركشۆپ و سیمینارو چالاكی هاوبه‌ش.


قوربانی بە ترەمپ دەدەن بۆ ئەوەی حزب ببوژێننەوە... ئایا كۆماریەكان پشتیوانی جۆ بایدن دەكەن ؟\nقوربانی بە ترەمپ دەدەن بۆ ئەوەی حزب ببوژێننەوە... ئایا كۆماریەكان پشتیوانی جۆ بایدن دەكەن ؟\nئەگەری ئەوە هەیە ئەندامێكی حزب پشتیوانی كاندیدی حزبی بەرامبەر بكات، بەڵام كەمتر روودەدات بە ئاشكرا پشتیوانیەكەی رابگەیەنێت، ئەگەرەكە كەمتریش دەبێتەوە ئەگەر هەڵبژاردنەكە سەرۆكایەتی بێت، چونكە هەر كەسێك كە لایەنگری حزبێكە باوەری وایە حزبەكەی بەرژەوەندی نیشتمان دەزانێت و باشترین دەرفەت بۆ جێبەجێكردنی بەرنامەكەی سەركەوتنیەتی لەهەڵبژاردنی سەرۆكایەتیدا..\nلەنێوان كۆرۆنا و جوڵانەوەی رەشپێستەكان... چارەنوسی هەڵبژاردنی سەرۆكایەتی ئەمریكا چی دەبێت؟\nبەدڵنیاییەوە ناكرێت پێشبینی ئەوە بكرێت كە دەیان ئەندامی حزبێك پشتیوانی كاندیدی حزبی بەرامبەر بكەن، ئەو پشتیوانیەش تەنها تاكەكان نەبن بەڵكو لیژنەكانی پشتیوانی بن، لەبیرت بێت ئەو دەیان كەسە لەحزبەكەیان جیانابنەوە و لەژێر ئاڵا و دروشمی حزبەكەی خۆیاندا دەمێننەوە، تەنانەت ئەگەر قسە بكەن وەك تاك قسە دەكەن.\nدۆخێك كە ئەمە زۆر شتێكی ئاساییە وئەو دەیان كەسە لە لایەنگرانی پارتی كۆماری ئەمریكی بەرەو جوبایدن كاندیدی حزبی دیموكرات دەرۆن و پشتیوانی دەكەن، بەڵام ئەمە بەهۆی هێزی كێشكردنی خودی بایدن یان بەرنامەكەیەوە نیە بەڵكو بەهۆی بەهێزی توانای دۆناڵد ترەمپەوەیە لەدوورخستنەوەی خەڵك.\nئاژانسی هەواڵی رۆیتەرز لەسەرچاوەیەكی ئاگادارەوە بڵاویكردەوە دەیان كەس لەپارتی كۆماری و لەبەرپرسیاریەتی ئاسایشی نەتەوەیی كار دەكەن لەسەر دروستكردنی تیمێكی پاڵپشتی بۆ كاندیدی حزبی دیموكرات جۆ بایدن، سەرچاوەكە رایگەیاندووە ئەو گروپە لەچەند هەفتەی داهاتوودا پاڵپشتی خۆیان بۆ بایدن رادەگەیەنن، لەدوای ئەوەی لەمانگی ئابی داهاتوودا بایدن بەفەرمی كاندیدبوونی خۆی بۆ هەڵبژاردنی سەرۆكایەتی ئەمریكا ئاشكرادەكات.\nئەو گروپە لە 24 ئەندام پێكدێت و تائێستاش خەڵكی زیاتر پەیوەندیان پێوەدەكات و ئەوانە كەسانێكن لەژێر سەرۆكایەتی سەرۆكەكانی پێشووتری وەك ( رونالد ریگان و جورج بوشی باوك و جۆرج بۆشی كور) كاریان كردووە، لەناو ئەوكەسانەی كە ناوەكانیان ئاشكرا كراوە هەریەك لە جون بیلینگر و كین وینستاین هەن كە لەسەردەمی بۆشی كوڕدا پۆستی گرنگیان هەبووە.\nلیستێكی نوێی دووروودرێژ... كۆماریەكان دەستبەرداری ترەمپ دەبن\nئەم گروپە لەچەند رۆژی رابردوودا پشتگوێ خران بەهۆی نادیاریان و هەروەها پێشبینی راگەیاندنەكان دەربارەیان، بەڵام ئاژانسی هەواڵی رۆیتەرز دەڵێت لەئێستادا دەیان كەسی تریش هەن كە رایانگەیاندووە پشتیوانی ترەمپ ناكەن بۆ سەرۆكایەتی ئەمریكا، دواهەمین و دیارترین كەسیان كولن پاوڵ وەزیری پێشووتری دەرەوەی ئەمریكایە كە بەئاشكرا رایگەیاند " ناتوانێت پاڵپشتی ترەمپ بكات چونكە لە رارەوی دەستوری لایداوە"\nپێش ئەویش دوا سەرۆكی پێشووی كۆماریەكان جۆرج بۆشی كور بوو كە رایگەیاند دەنگ بە ترەمپ نادات و جیب بوشی براشی كە حاكمی پێشووی ویلایەتی فلۆریدا بووە هەمان هەڵوێستی راگەیاند.\nجیم ماتیس وەزیری پێشووی بەرگری ئەمریكاش رایگەیاند ترەمپ یەكەم سەرۆكی ئەمریكایە هەوڵ نادات ئەمریكیەكان یەك بخات و تەنانەت وەها خۆشی دەرناخات كە یەكریزی ئەمریكای دەوێت.\nجەنەراڵی دەریاوانی ئەمریكی جون كیلی سەرۆكی پێشووی دەستەی ئەركان و سندی ماكین هاوسەری سیناتۆری كۆچكردووی ئەمریكی جون ماكین رایانگەیاند دەنگ بەترەمپ نادەن.\nئەدمیراڵی دەریایی خانەنشین كراو ویلیام ماكرافین كە بەرێوەبەری هێرشەكەی كوشتنی ئوسامە بن لادن بوو دژایەتی خۆی بۆ ترەمپ ئاشكرا كرد.\n89 پیاوی سەربازی لەدوامانگدا دژایەتی خۆیان بۆ ترەمپ راگەیاند لەناو ئەو كەسانەدا پێنج كەسیان پێشووتر وەزیری بەرگری ئەمریكا بوون.\nهەموو شتێك گۆردراوە و ناتواندرێت جوانكاری دۆخەكە بكرێت\nئەگەر كۆماریەكان تا ئەو رادەیە رقیان لەترەمپە بۆچی هێرشیان كردە سەر میت رومنی؟\nلەپرۆسەی دادگایكردنی ترەمپ كە لەمانگی شوباتی 2020 بەرێوەچوو سیناتۆری كۆماری میت رومنی دەنگی بەدوورخستنەوەی ترەمپدا، لەدوای كۆتایی هاتنی دەنگدان دەركەوت رومنی تاكە كەس بووە دەنگی دژی سەرۆك داوە، نەك هەر ئەوەش بەڵكو بەرەهای یەكەم سیناتۆرە لەمێژووی ئەمریكادا دەنگی دژی سەرۆكی حزبەكەی دابێت، لەدوای دەنگدانەكە رومنی هێرشێكی توندی لەلایەن هاورێكانیەوە كرایە سەر و داوایان لێكرد دەست لەحزب بكێشێتەوە، هەندێك كەسی تر رایانگەیاند دەچنە ویلایەتەكەی و كێبركێی كورسیەكەی دەكەن.\nدوای تێپەڕبوونی چەند مانگێك كۆماریەكان بەعەقڵیەتی مامەڵەی سەردەمی هەڵبژاردنی سەرۆكایەتی 2016 مامەڵەیان لەگەڵ ترەمپ دەكرد، بەڵام ئێستا دۆخەكە بۆ زۆرینەیان جیاوازە لەكەمپینی 2016 و بەشێك لەكۆماریەكان بەتەواوەتی دڵنیان كە ترەمپ دەرناچێتەوە بۆیە پێیان وایە هیچ پێویست نیە بۆ چوونی خۆیان دەرببرن و دژایەتی بكەن.\nئەوان پێشبینیان نەدەكرد ترەمپ لەكاتی دەرچوونی ئەجندای حزبەكەی لەبەرخاتری ئەجندای تایبەتی خۆی بخاتە مەترسیەوە و زۆركەسیش گومان دەكەن كە ترەمپ هەر ئەجندای هەبێت و پێیان وایە بەشێوەیەكی هەرەمەكەی وڵات بەرێوەدەبات.\nلەساڵی 2016 شدا پرسی توانا و لێهاتووی ترەمپ بۆ سەرۆكایەتی جێگەی گومان بوو ئەو كاتە 50 بەرپرسی پارتی كۆماری پێش هەڵبژاردنی ئەو كاتە رایانگەیاند متمانەیان بەتوانای ترەمپ نیە و توانای پێویستی بۆ سەرۆكایەتی نیە و تەنانەت هەندێكیان بەمەترسیدارترین سەرۆكی ویلایەتەیەكگرتووەكان وەسفیان كرد، ئەو گروپە ئەو كاتە رایانگەیاند پاڵپشتی نەكردنیان بۆ ترەمپ بەهۆی ئەوەوە نیە كە لە سیاسەت و ئاسایشی نەتەوەیی نازانێت بەڵكو بەهۆی ئەوەوەیە كە خواستی فێربوونی نیە.\nپشتیوانی بایدن لەپێناوی وڵات\nهەموو ئەمەی باسكرا لەبەرژوەندی بایدندایە بەجۆرێك راگەیەندرا كە هاوپەیمانیەتیەك بەناوی " كۆماریەكان لەپێناوی بایدن" پێكدەهێندرێت و پێیان وایە ئەندام بوونی ئەوان لەحزبێك نابێتە رێگر لەكاركردن لەپێناوی نیشتمان بۆیە ئەندام بوون و هاوسۆزیان بۆ حزب تێدەپەرێنن و پاڵپشتی و ئەندامیەتی ئەوان بۆ نیشتمانی گەورە دەبێت، بەپێی بەیاننامەی گروپەكە كە رۆیتەرز بڵاویكردۆتەوە رایانگەیاندووە " ویلایەتەیەكگرتووەكانی ئەمریكا تەحەمولی چوارساڵی تری حوكمرانی ترەمپ ناكات"\nبەپێی راپرسیەكان دەردەكەوێت گەلی ئەمریكا بەرێژەی 50% بایدنیان پێ باشترە لەترەمپ لەبەرامبەردا ترەمپ لەلایەن 36% بەشداربووانی راپرسیەكە پشتیوانی كراوە و ئەوانی تریش خۆیان یەكلایی نەكردۆتەوە، بەڵام ئەوەی بایدن نایزانێت ئەوەیە كە ئەو رێژەیە بەهۆی ئەوەوە نیە كە ترەمپ دەستوری پێشێلكردووە یان سوپای رەوانەی شارەكان كردووە بەڵكو بەهۆی ئەوەوەیە كە 45 ملیۆن هاوڵاتی ئەمریكی بەهۆی كۆرۆناوە كارەكانیان لەدەستداوە، و ئەگەر ترەمپ بە گرێبەستێكی نوێی چەك هەلی كاریان بۆ دابین بكات یان قەرەبووی مادیان بكاتەوە ئەوە بەبێ گومان دەنگەكانیان بۆ ترەمپ دەروات.\nدیموكراتەكان وەك ناپاكی سەیری هەڵوێستی كۆماریەكان ناكەن بەڵكو پێیان وایە هەست بەتاوان دەكەن لەوەی ترەمپیان رەوانەی كۆشكی سپی كردووە.\nلای خۆیەوە باراك ئۆباما سەرۆكی پێشووتری ئەمریكا رایگەیاند ئەوە " سەحوەیەكی گەورە" راشیگەیاند " ئومێدی گەورەی هەیە لەوەی بەهۆی ئەو سەحوەیەوە بایدن بچێتە كۆشیكی سپی"\nئۆباما رایگەیاند " ئەوەندەی باوەری بەجۆ بایدنی هاورێی هەیە كە سارێژی برینەكانی ئەمریكا بكات و بیگەرێنێتەوە سەر رێگەی راستی خۆی باوەری بەهیچ كەسێكی تر ئەوەندە نیە و كۆشكی سپی و كۆماریەكان و راگەیاندنی پارێزگارەكان زیانیان بە بنەماكانی ئەمریكا گەیاندووە"\nگروپی لینكۆڵن دژی ترەمپن\nئۆباما تاكە كەس نیە كە پێی وایە دەستبەرداربوونی ترەمپ لەهەڵبژاردنی داهاتووی سەرۆكایەتیدا سەحوەیەكی گەورەیە بەڵكو گروپی لینكوڵنە كە گروپێكی كۆماریەكانە هاورای ئۆبامان و پێیان وایە ترەمپ ئەمریكای لەرارەوی خۆی بردەدەرەوە، بەڵام ئەم گروپە هەڵوێستیان توندە بەم شێوەیە ڕوونی دەكەینەوە.\nئەو گروپە كە لەساڵی 2019 دا دامەزرا زۆرینەی بلیتی كەمپینی هەڵبژاردنیان كڕی بەڵام نەچوونە هۆڵەكە و بەشداریان نەكرد بۆ ئەوەی هۆڵەكە چۆڵ بێت و ترەمپ تێ بگات و خۆی بۆ ویلایەتی دووەمی سەرۆكایەتی كاندید نەكاتەوە، و دواتریش وێنە خەمباراویەكانی ترەمپیان بِڵاوكردەوە دوای ئەوەی لەهۆڵەكە دەچێتە دەرەوە.\nكۆمەڵەی لینكۆڵن پێیان وایە ترەمپ بۆتە هۆی پاشەكشەی خەونی ئەمریكی كە لینكوڵن بەشداربووە لەدروستكردنی بە بریاری ئازادكردنی كۆیلەكان و داواكردنی مافە مەدەنیەكان بۆ هەمووان بەبێ جیاوازی، ئەوەی جێگەی سەرنجە لەسەردەمی لینكوڵندا دیموكراتەكان دژی چاكسازیەكانی بوون و بە توندی ڕووبەڕووی بوونەوە.\nرۆژی 2ی حوزەیرانی 2020 دۆناڵد ترەمپ رایگەیاند ئەوەی ئیدارەكەی بۆ رەشپێستەكانی كردووە هیچ سەرۆكێكی پێشووتر نەیكردووە تەنانەت لەسەردەمی لینكوڵنیش نەكراوە بەڵام ئەم گروپە هاورای ترەمپ نین.\nلە 2020 دا گرتەیی ڤیدیۆیی سەرۆك تێكدەشكێنێت\nئەو گرتە ڤیدیۆیانەی بەرهەم دەهێندرێت بەخێرایی بڵاودەبنەوە و كاریگەری دروست دەكەن وزۆرینەیان دەچنە خزمەتی بایدنەوە، بەڵام ترەمپ دەیەوێت پارە و توانای خۆی بەكاربهێنێت بۆ وەڵامدانەوەی نەیارەكانی، بۆ ئەمە گروپی لینكوڵن بە ڤیدیۆ باسی خاڵە لاوازەكانی سەرۆك دەكەن كە توانای كەمە و تەركیزی بەخێرایی نامێنێت و هێشتا هەڵبژاردن دوورە پێناچێت وەڵامی هەموو ئەو تۆمەتانە بداتەوە ئەمەش وا دەكات كاریگەری بكاتە سەر مێشكی لایەنگرەكانی، خۆ ئەگەر بەردەوام بوو لەسەر وەڵامدانەوەی نەیارەكانی ئەوە هەموو توانا و وزەی خۆی لەوە خەرج دەكات و لە كەمپین و هەڵبژاردن و قسەكردن بۆ لایەنگرەكانی دووردەكەوێتەوە، هەنگاوێك كە بەردی بناغەی سەركەوتنەكەی بوو لەهەڵبژاردنی 2016 دا.\nلەبەرامبەردا لایەنگرەكانی پێشووی گروپێكیان دروستكردووە لەتۆری كۆمەڵایەتی فەیس بووك بەناونیشانی " پەشیمانم كە لەساڵی 2016 دا دەنگم بە ترەمپ داوە" و بەڵێنی ئەوەش دەدەن كە جارێكی تر دەنگی پێ نەدەن.\nبەپێی هەموو ئەوانەی باس كران دەردەكەوێت ترەمپ یەكەم سەرۆكە لەمێژووی ویلایەتەیەكگرتووەكانی ئەمریكا وایكردووە كۆماریەكان دەستبەرداری حزبەكەیان بن و دەنگ بەكاندیدی دیموكراتەكان بدەن، ترەمپ بەشێوەیەكی جیاواز گەیشتە دەسەڵات و رشێوازی بەرێوەبردنی وڵاتیش لەچەند ساڵی رابردوودا بۆهەمووان چاوەروان نەكراو بوو، پێدەچێت چوونەدەرەوەشی لەكۆشی سپی بەهەمان شێوە روداوێكی دەگمەن بێت و تێیدا كۆماریەكان و دیموكراتەكان بەیەكەوە و شان بەشانی یەكتر ئاهەنگ بگێرن.


هه‌وره‌تریشقه ۶ که‌سی کوشت/لافاو ۵ گوندی داڕماند - Mehr News Agency\n3 June 2018 - 10:46\nNews Code 19271\nسه‌رۆکی ڕێکخراوی فریاگوزاری ئێران؛\nهه‌وره‌تریشقه ۶ که‌سی کوشت/لافاو ۵ گوندی داڕماند\nسه‌رۆکی ڕێکخراوی فریاگوزاری مانگی سووری ئێران دوایین ئاماره‌کانی لافاوی ئه‌م دواییه‌ی ئێرانی ڕاگه‌یاند.\nمورته‌زا سه‌لیمی له گفتوگۆ له‌گه‌ڵ ئاژانسی مێهر وتی: لافاو هه‌وره‌تریشه له میانه‌ی ۴۸ کاتژمێری پێشوو ۵ پارێزگای ئێرانی گرتووه که بریتین له ئازه‌ربایجانی ڕۆژئاوا و ڕۆژهه‌ڵات، ئه‌ره‌بیل، ئیلام و مه‌رکه‌زی، ئه‌مه‌ش بووه‌ته هۆی زیان گه‌یاندن به خه‌ڵکی ئه‌م پارێزگایانه.\nئه‌و زیادی کرد: ۱۰ گوند فریاگوزاریان بۆ کراوه که له‌م کاره ۳۵۷ که‌س ڕزگار کراون و ۳۲ که‌سیش به شێوه‌ی کاتی و به په‌له نیشته‌جێ کراون.\nسه‌لیمی وتی: ۲ که‌س بۆ نه‌خۆشخانه‌کان گوازراونه‌ته‌وه، له‌م ڕووداوانه به‌داخه‌وه ۷ که‌س گیانی خۆیان له ده‌ست داوه و که یه‌کێکیان به هۆی داڕمانی ماڵه‌که‌ی بووه و ۶ که‌سی دیکه‌ش هه‌وره‌تریشقه گیان گرتوون.\nئه‌و هه‌روه‌ها ئاماژه‌ی دا که کاری خاڵی کردنی ئاو له ۳۱ ماڵ له‌م پارێزگایانه ئه‌نجام بووه و زیادی کرد: له‌م ماوه‌یه ۵۸ که‌س له چوارچێوه‌ی ۱۸ تیم کاری به‌رده‌وامی فریاگوزاریان کردووه.\nسه‌رۆکی ڕێکخراوی فریاگوزاری مانگی سووری ئێران وتی: ۶ چادر له نێو ئه‌و که‌سانه‌ی ماڵه‌کانیان ڕووخاوه بڵاو بووه‌ته‌وه و له‌مه‌ش زیاتر پێویست نه‌بووه، ئێمه به‌رده‌وامین له کاری فریاگوزاری بۆ ئه‌و خه‌ڵکه‌ی زیانیان به‌ر که‌وتووه.\n۱۷۰ خوێندکاری بیانی لە زانکۆ کوردستان دەخوێنن\nدۆزینەوەی گۆڕێکی کۆن لە میسر\n٨٠ هەواڵنێر لە ساڵی ٢٠١٨ گیانی خۆیان لە دەست داوە\nدیمەشق خوازیاری کاردانەوەی جیهانی بە کارەکانی هاوپەیمانی…\nرێگە نادەین شەنگال ببێتە بنکەی دووهەمی پەکەکە\nهاوکاری لە گەڵ یەکێتی ئەورووپا بۆ کەم کردنەوەی کێشەکانی…\nیەکگرتوویی لە دین پێویستی بە یەکگرتوویی مرۆڤی هەیە\nساڵڕۆژی مەرگی ڕێبەری پێشووی کۆریای باکووری\nدۆزینەوەی ڕێژەیەکی زۆری چەک و چۆڵی داعش لە دەیرەزوور